hotchpotch/miracl-hf-unified huggingface dataset:
คณะอุร์สุลิน
คณะอุร์สุลิน () หมายถึงสถาบันชีวิตที่ถวายแล้วกลุ่มใด ๆ ก็ตามที่นักบุญอันเจลา เมรีชี ริเริ่มก่อตั้งขึ้นโดยมีพันธกิจในการจัดการศึกษาแก่เยาวชนหญิง คณะอุร์สุลินที่ใหญ่ที่สุดในปัจจุบันคือคณะอุร์สุลินแห่งสหภาพโรมัน (Ursulines of the Roman Union) นอกจากนี้ยังมีคณะของนักบุญอุร์สุลา (Order Sister of st. Ursula; O.S.U) ซึ่งสมาชิกเป็นนักพรตหญิงที่ใช้ชีวิตอารามวาสี
อันเจลา เมรีชี สตรีชาวอิตาลี สมาชิกคณะชั้นสามของนักบุญฟรังซิส ได้เล็งเห็นความสำคัญของการให้การศึกษาแก่เยาวชนหญิง ในวันที่ 25 พฤศจิกายน ค.ศ. 1532 อันเจลาจึงได้รวมรวบหญิงสาวและหญิงม่ายมาตั้งเป็นคัมพานีของนักบุญอุร์สุลา (Company of St. Ursula) มีสถานะเป็นสถาบันฆราวาสผู้ถวายตน (คือกลุ่มผู้ถวายตัวต่อพระเจ้า โดยปฏิบัติตามคำแนะนำแห่งพระวรสาร 3 ข้อ แต่ยังอาศัยอยู่ในบ้านของตนร่วมกับฆราวาสอื่น ๆ) และถือเอานักบุญอุร์สุลาเป็นนักบุญองค์อุปถัมภ์คณะ
เมื่ออันเจลาถึงแก่กรรมในปี ค.ศ. 1540 คณะยังขยายตัวอยู่อย่างต่อเนื่อง จนแพร่หลายไปทั่วยุโรป ราวคริสต์ศตวรรษที่ 7 สมาชิกของคณะที่เดิมอยู่แบบฆราวาสก็เริ่มอยู่รวมกันเป็นกลุ่มอย่างนักพรตหญิงและอาศัยในอาราม ซึ่งแต่ละอารามปกครองตนเองเป็นอิสระไม่ขึ้นกับอารามอื่น ๆ แต่ต้องอยู่ภายใต้การกำกับของมุขนายกประจำมุขมณฑลที่อารามนั้นตั้งอยู่ จึงกลายเป็นคณะนักบวชอารามิกโดยสมบูรณ์ มีชื่อว่าคณะของนักบุญอุร์สุลา (Order of St. Ursula) สมาชิกของคณะยังคงเน้นทำงานด้านการจัดการศึกษา และได้แพร่หลายมากในช่วงคริสต์ศตวรรษที่ 19
ต่อมาสมเด็จพระสันตะปาปาลีโอที่ 13 เห็นว่าอาราคณะอุร์สุลินมีอยู่หลายคณะกระจายตามมุขมณฑลต่าง ๆ สมควรจะรวมให้เป็นคณะเดียวกันภายใต้อัคราธิการิณีคนเดียวที่ประจำอยู่กรุงโรม การทำงานจะได้มีประสิทธิภาพขึ้น คุณแม่อธิการิณีมารี เดอ แซ็งฌูว์เลียง โอบรี แห่งอารามบรัวจึงส่งจดหมายเชิญอธิการิณีอารามคณะอุร์สุลินมาร่วมประชุมกันที่กรุงโรม ปรากฏว่ามีทั้งสิ้น 71 อารามที่ยอมตกลงเข้าร่วม จึงเกิดเป็นคณะอุร์สุลินแห่งสหภาพโรมัน และคุณแม่มารีย์เป็นอัคราธิการิณีคนแรก สหภาพโรมันนี้ได้รับการรับรองเมื่อวันที่ 25 พฤศจิกายน ค.ศ. 1900 จึงถือว่าวันนี้เป็นวันก่อตั้งคณะ
ฝ่าย "คัมพานีของนักบุญอุร์สุลา" ซึ่งเป็นรูปแบบดั้งเดิมสุดของคณะอุร์สุลินได้เสื่อมลง จนหายไปในสมัยที่จักรพรรดินโปเลียนที่ 1 รุกรานอิตาลี ต่อมาราวกลางคริสต์ศตวรรษที่ 18 มัดดาเลนาและเอลีซาเบตตา พี่น้องตระกูลจีเรลลี ได้รื้อฟื้นคัมพานีขึ้นมาใหม่เพื่อสร้างกลุ่มฆราวาสช่วยงานมุขนายกจีราลาโม เดย์ กอนตี แวร์เซรี (Girolamo dei Conti Verzeri) คณะฆราวาสนี้แพร่หลายไปในหลายประเทศ โดยแยกกันปกครองเป็นอิสระ ผู้นำภายในคณะจึงมีดำริจะรวมแต่ละเป็นสมาพันธ์เดียว ในวันที่ 28 พฤษภาคม ค.ศ.1958 จึงได้รับการรับรองจากสันตะสำนักในชื่อใหม่ว่าสถาบันฆราวาสผู้ถวายตนของนักบุญอันเจลา เมรีชี (Secular Institute of St. Angelia Merici)
สะพานมิตรภาพลาว-เวียดนาม
สะพานมิตรภาพลาว-เวียดนาม เป็นสะพานข้ามแม่น้ำกา เชื่อมต่อระหว่างประเทศเวียดนามกับประเทศลาวที่แขวงเซียงขวาง ระยะทาง 0.55 กิโลเมตร
บริษัทรับเหมาก่อสร้างเป็นกลุ่ม CR5-KT Joint Venture ซึ่งเป็นการร่วมทุนระหว่างบริษัท China Railway No.5 ของจีนและบริษัทฮานอย เอนจิเนียริง จำกัดของเวียดนาม งบประมาณในการก่อสร้างประมาณ 1,000 ล้านด่ง โดยการสมทบทุนระหว่างรัฐบาลเวียดนามและรัฐบาลจีน ส่วนรัฐบาลลาวรับผิดชอบค่าชดเชยให้แก่ประชาชนที่ได้รับผลกระทบ โดยก่อสร้างตัวสะพานแล้วเสร็จในวันที่ 1 มีนาคม พ.ศ. 2558 และได้เปิดให้บริการอย่างเป็นทางการเมื่อวันที่ 22 มีนาคม พ.ศ. 2558
โรงเรียนมัธยมดงยาง
โรงเรียนมัธยมดงยางเป็นโรงเรียนมัธยมศึกษา ประจำตำบลดงยาง สังกัดองค์การบริหารส่วนจังหวัดมหาสารคาม
กรมส่งเสริมการปกครองท้องถิ่น กระทรวงมหาดไทย ปัจจุบันทำการเรียนการสอนตามหลักสูตรการศึกษาขั้นพื้นฐาน ระดับช่วงชั้นที่ 3 และช่วงชั้นที่ 4 มีจำนวนนักเรียน 200 กว่าคน และบุคลากรทางการศึกษาอีก 20 กว่าคน โดยมีเนื้อที่ 24 ไร่ 93 ตารางวา
โรงเรียนมัธยมดงยาง เป็นโรงเรียนมัธยมศึกษา ประจำตำบลดงยาง สังกัดองค์การบริหารส่วนจังหวัดมหาสารคาม กรมส่งเสริมการปกครองท้องถิ่น กระทรวงมหาดไทย ตั้งอยู่เลขที่ 119 ที่บ้านดงยาง หมู่ที่ 1 ตำบลดงยาง อำเภอนาดูน จังหวัดมหาสารคาม ห่างจากตัวอำเภอนาดูน ระยะทาง 8 กิโลเมตร และจากตัวจังหวัดมหาสารคาม ระยะทาง 70 กิโลเมตร เดิมเป็นสาขาของโรงเรียนนาดูนประชาสรรพ์ เปิดทำการสอนในระดับชั้นมัธยมศึกษาปีที่ 1 เมื่อวันที่ 16 พฤษภาคม 2536 จำนวน 2 ห้องเรียน จำนวนนักเรียน 96 คนโดย มีนายสมาน พิมพ์สิม อาจารย์ 2 ระดับ 6 เป็นผู้ประสานงานสาขา โดยขอใช้ที่ดินสาธารณประโยชน์สวนหม่อนของชาวบ้านดงยาง ตำบลดงยาง อำเภอนาดูน และได้รับการอนุมัติจากสภาตำบลดงยาง ซึ่งมีนายกงแก้ว ปักกาโล เป็นประธานสภาตำบลในขณะนั้น มีเนื้อที่ 24 ไร่ 93 ตารางวา มีโรงเรียนเขตพื้นที่บริการใน 3 ตำบล ได้แก่ ตำบลดงยาง มีจำนวน 5 โรงเรียน ได้แก่ โรงเรียนบ้านดงยาง โรงเรียนบ้านเครือซูด โรงเรียนบ้านหนองผง โรงเรียนบ้านหนองแคนหัวฝาย โรงเรียนบ้านหลุบควัน ตำบลกู่สันตรัตน์ มีจำนวน 2 โรงเรียนได้แก่ โรงเรียนบ้านสระบัว โรงเรียนบ้านกู่สันตรัตน์ และตำบลหนองคู มีจำนวน 2 โรงเรียนได้แก่ โรงเรียนบ้านหนองแต้น้อย โรงเรียนบ้านหนองป้าน มีองค์กรบริหารส่วนตำบล 3 อบต. ได้แก่ อบต.ดงยาง อบต.กู่สันตรัตน์ อบต.หนองคู และ สถานีอนามัย ได้แก่ สถานีอนามัยดงยาง สถานีอนามัยหนองผง สถานีอนามัยหนองแต้น้อย สถานีอนามัยกู่สันตรัตน์ และมีวัดประจำหมู่บ้านทุกหมู่บ้าน
กรมสามัญศึกษา กระทรวงศึกษาธิการได้ประกาศอนุมัติให้สาขาโรงเรียนนาดูนประชาสรรพ์เป็นเอกเทศเป็นโรงเรียนมัธยมดงยาง เมื่อวันที่ 29 เมษายน 2539 และแต่งตั้งให้
นายสมาน พิมพ์สิม อาจารย์ 2 ระดับ 6 โรงเรียนนาดูนประชาสรรพ์ปฏิบัติหน้าที่ผู้บริหารสถานศึกษา ตำแหน่งครูใหญ่ อาจารย์ และปัจจุบันตำแหน่งผู้อำนวยการโรงเรียนมัธยมดงยาง และได้อนุมัติเงินงบประมาณก่อสร้างอาคารเรียน กขค ถังเก็บน้ำฝน ฝ.33 ห้องน้ำ – ห้องส้วม บ้านพักครู บ้านพักภารโรง และครู – อาจารย์ จำนวน 3 อัตรา
เมื่อวันที่ 1 มกราคม 2551 โรงเรียนมัธยมดงยาง ได้ทำการโอนจากสำนักงานคณะกรรมการการศึกษาขั้นพื้นฐาน กระทรวงศึกษาธิการ ไปสังกัดองค์การบริหารส่วนจังหวัด-มหาสารคาม กรมส่งเสริมการปกครองท้องถิ่น กระทรวงมหาดไทย
ซานาดะ ยูมะ
ซานาดะ ยูมะ (ญี่ปุ่น: 真田佑馬,อังกฤษ: sanada yuma) เกิดวันเสาร์ที่ 21 พฤศจิกายน พ.ศ. 2535 ที่จังหวัดโตเกียว เป็นหนึ่งในสมาชิก Johnny's Jr. ยูนิต
กระดาษดำ
กระดาษดำ เป็นพืชในวงศ์บอน (Araceae) เป็นไม้ล้มลุกอายุยืน มียาง หัวรูปร่างสั้นป้อม ผิวเรียบ สีเทาแกมม่วง มีตาสีแดงแกมม่วง เนื้อหัวสีม่วง แดง ชมพู เหลืองหรือขาว ก้านใบสีม่วง หรือเขียวแกมน้ำตาล แผ่นใบด้านบนสีเขียวเข้ม ขอบใบสีม่วง ผิวใบด้านล่างสีเขียวอ่อนเหลือบม่วง เส้นใบสีเขียวหรือม่วงเข้ม
มีถิ่นกำเนิดในเขตร้อนของทวีปอเมริกา ต่อมากระจายพันธุ์ไปยังแอฟริกา เอเชียและโอเชียเนีย หัวและใบอ่อนรับประทานได้ ทั้งต้ม อบปิ้งหรือใส่ในแกง หรือสกัดแป้งเพื่อทำขนม หัวย่อยของกระดาษดำเมื่อสุกเป็นเมือกมาก ในอินโดนีเซียไม่ใคร่นิยมแต่เป็นที่นิยมในฟิลิปปินส์ ใบใช้ห่มให้ผู้ป่วยที่มีอาการไข้ช่วยให้เย็นสบาย ในเกาะปาลาวัน ฟิลิปปินส์ ใช้ของเหลวจากช่อดอกรักษาแผลและถอนพิษแมลงกัดต่อย หลายพันธุ์มีแคลเซียมออกซาเลตในใบและหัวทำให้ระคายเคืองในปากและลำไส้ ซึ่งลดพิษได้โดยการทำให้สุก ในอินโดนีเซียมี 3 พันธุ์คือ พันธุ์ใบเขียว หัวสีขาว พันธุ์ก้านใบและเส้นใบสีน้ำเงินแกมม่วง หัวสีขาว และพันธุ์ที่ก้านใบเป็นแถบเขียวหรือน้ำเงิน หัวสีเหลืองมีของเหลวคล้ายน้ำนมมาก พันธุ์นี้ไม่เหมาะที่จะรับประทาน เพราะทำให้คัน
แห้วไทย
แห้วไทย () เป็นพืชอายุยืน เหง้าเรียว มีเกล็ดสีซีดห่อหุ้ม เหง้าจะฝ่อหลังจากเกิดหัว หัวรูปไข่หรือกลม หัวแก่มีขนสีเทาปกคลุม ลำต้นเรียวเล็ก แข็ง ช่อดอกคล้ายซี่ร่ม มีริ้วประดับเป็นวงรองรับช่อดอก การกระจายพันธุ์พบตั้งแต่แถบทะเลเมดิเตอร์เรเนียน ตอนใต้ของแอฟริกา อินเดีย เอเชียตะวันออกเฉียงใต้ ออสเตรเลีย
หัวนำมาต้มสุกหรือคั่ว และบดละเอียดเป็นแป้ง ใช้ทำไอศกรีม ขนมปังหรือโจ๊ก ในสเปนใช้ทำเครื่องดื่มที่เรียกออร์ชาตา ทำจากน้ำคั้นจากหัวสด ลำต้นแห้งใช้สานเสื่อ งานจักสานต่าง ๆ ส่วนบนดินใช้เป็นอาหารสัตว์ หัวมีแป้ง 2030 ของน้ำหนักแห้ง มีน้ำมันที่ประกอบด้วยกรดไขมันไม่อิ่มตัว เช่น กรดโอเลอิก
ว่านนกคุ่ม
ว่านนกคุ่ม () เป็นพืชในวงศ์ Araceae เป็นไม้ล้มลุกขนาดใหญ่ ตั้งต้นตรง ลำต้นขนาดใหญ่ สะสมแป้ง น้ำยางใสหรือขุ่น มีกลิ่นฉุน เหง้าแตกแขนง ก้านใบติดตรงกลาง แผ่นใบรูปหัวใจ มีรอยหยักเว้าตื้นๆ ชอบขึ้นในที่โล่งแจ้งและชื้นแฉะ
นิยมปลูกเป็นไม้ประดับ หัว หัวย่อยและลำต้นใช้เป็นอาหารสัตว์ หรือรับประทานเป็นผัก ในจีนใช้เป็นยาสมุนไพร ใช้ทาภายนอกแก้งูกัด แก้ปวดเป็นพิษเพราะมีผลึกแคลเซียมออกซาเลต พืชนี้เชื่อว่าเป็นพืชนำโชคดี จึงนิยมปลูกในวัดทั้งในลาวและไทย
ซัมซุง กาแลคซีเอส 5
ซัมซุง กาแลคซีเอส 5 () เป็นสมาร์ตโฟน ผลิตโดยซัมซุง เปิดตัวเมื่อวันที่ 24 กุมภาพันธ์ 2557 ที่งาน Samsung Unpacked 5 ในงาน Mobile World Congress ที่เมืองบาร์เซโลนา ประเทศสเปน มีกำหนดวางจำหน่ายช่วงเมษายน 2557 ซัมซุง กาแลคซีเอส 5 ได้มีการปรับเปลี่ยนรูปทรงใหม่ทั้งหมด เพิ่มระบบอ่านลายนิ้วมือและความสามารถในการป้องกันฝุ่นและน้ำ รวมถึงปรับปรุง TouchWiz และกล้องให้ดียิ่งขึ้น
พระพรหมวิสุทธาจารย์ (มนตรี คณิสฺสโร)
พระพรหมวิสุทธาจารย์ นามเดิม มนตรี บุญถม ฉายา คณิสฺสโร เป็นพระราชาคณะเจ้าคณะรองฝ่ายธรรมยุติกนิกาย ปัจจุบันดำรงตำแหน่ง กรรมการมหาเถรสมาคม เจ้าคณะภาค 11 (ธรรมยุต) รองแม่กองธรรมสนามหลวง และเจ้าอาวาสวัดเครือวัลย์วรวิหาร
พระพรหมวิสุทธาจารย์ มีนามเดิมว่า มนตรี บุญถม เกิดเมื่อวันเสาร์ ขึ้น 5 ค่ำ เดือน 3 ปีมะโรง ตรงกับวันที่ 1 กุมภาพันธ์ พ.ศ. 2484 ณ บ้านเลขที่ 36 หมู่ 4 ตำบลโคกสลุด อำเภอท่าวุ้ง จังหวัดลพบุรี
พระพรหมวิสุทธาจารย์ บรรพชาเป็นสามเณร เมื่อวันที่ 20 พฤษภาคม พ.ศ. 2502 ที่พระอุโบสถ วัดราชบพิธสถิตมหาสีมารามราชวรวิหาร ถนนเฟื่องนคร แขวงวัดราชบพิธ เขตพระนคร กรุงเทพมหานคร
พระพรหมวิสุทธาจารย์ อุปสมบทเป็นพระภิกษุ เมื่อวันที่ 28 มีนาคม พ.ศ. 2504 ณ ที่พระอุโบสถ วัดราชบพิธสถิตมหาสีมารามราชวรวิหาร ถนนเฟื่องนคร แขวงวัดราชบพิธ เขตพระนคร กรุงเทพมหานคร โดยมีพระอุบาลีคุณูปมาจารย์ (ต่อมาได้รับพระมหากรุณาโปรดสถาปนาเป็นสมเด็จพระอริยวงศาคตญาณ สมเด็จพระสังฆราช (วาสน์ วาสโน)) เป็นพระอุปัชฌาย์ และพระธรรมสิริวัฒน์ (ทองคำ กมฺพุวณฺโณ) เป็นพระกรรมวาจาจารย์
เน็กซัส 5
เน็กซัส 5 (; ชื่อรหัส Hammerhead) เป็นสมาร์ตโฟน ร่วมผลิตโดยกูเกิลและแอลจี เป็นลำดับที่ 5 ในตระกูล กูเกิล เน็กซัส เปิดตัวเมื่อวันที่ 31 ตุลาคม 2556 และวางจำหน่ายออนไลน์ผ่านทางกูเกิลเพลย์ สำหรับบางประเทศในวันเดียวกัน เน็กซัส 5 มีการปรับเปลี่ยนมาใช้พลาสติกแทน และใช้ระบบปฏิบัติการแอนดรอยด์ 4.4 คิทแคท เป็นรุ่นแรก
ในวันที่ 11 มีนาคม 2015 โฆษกของกูเกิลได้ประกาศยุติการขายเน็กซัส 5 บนกูเกิล เพลย์แล้ว เป็นเวลาสามเดือนหลังมีการยุติการผลิตรุ่นดังกล่าว
ซัมซุง กาแลคซีเอส (ชุด)
ซัมซุง กาแลคซีเอส () เป็นตระกูลของสมาร์ตโฟนระดับเรือธง (flagship) ที่ใช้ระบบปฏิบัติการแอนดรอยด์ ผลิตโดยซัมซุง โดย S มาจากคำว่า Super Smart โดยรุ่นทั้งหมดของซัมซุง กาแลคซีเอสนั้น ขายได้มากกว่า 177 ล้านหน่วย โดยซัมซุง กาแลคซีเอสรุ่นแรกขายได้ 25 ล้านหน่วย, ซัมซุง กาแลคซีเอส 2 ขายได้ 40 ล้านหน่วย, ซัมซุง กาแลคซีเอส 3 ขายได้ 60 ล้านหน่วย, ซัมซุง กาแลคซีเอส 4 ขายได้ 40 ล้านหน่วยและซัมซุง กาแลคซีเอส 5 ขายได้ 12 ล้านหน่วยในสามเดือนแรก
เปิดตัว มิถุนายน 2010
เปิดตัว เมษายน 2011
เปิดตัว พฤษภาคม 2012
เปิดตัว เมษายน 2013
เปิดตัว เมษายน 2014
เปิดตัว มีนาคม 2015
เปิดตัว กุมภาพันธ์ 2016
เปิดตัว มีนาคม 2017
เปิดตัว กุมภาพันธ์ 2018
ฟุตบอลโลกหญิงอายุไม่เกิน 20 ปี 2004
การแข่งขันฟุตบอลโลกหญิงอายุไม่เกิน 20 ปี 2004 เริ่มทำการแข่งขันตั้งแต่ 10 ถึง 27 พฤศจิกายน ค.ศ. 2004. นับเป็นการแข่งขันฟุตบอลโลกหญิงอายุไม่เกิน 20 ปี ครั้งที่ 2, ก่อนจะมีการเปลี่ยนชื่อการแข่งขันอีกครั้งในปี ค.ศ. 2006. ซึ่งจัดขึ้นที่ราชอาณาจักรไทย, โดยสนามแข่งขันทั้ง 2 สนาม ในกรุงเทพมหานคร, และ ในต่างจังหวัดอีก 2 สนาม ในจังหวัด เชียงใหม่ และ ภูเก็ต. Brazil's Marta ได้รับรางวัลลูกฟุตบอลทองคำ ในฐานะผู้เล่นทรงคุณค่า, และ Brittany Timko ได้รับรางวัลรองเท้าทองคำ ในฐานะผู้ที่ทำประตูสูงสุดในการแข่งขันถึง 7 ประตูใน 4 นัดที่ลงแข่งขัน.
The places have been allocated as follows to confederations: CAF (1), AFC (2), UEFA (4), CONCACAF (2), CONMEBOL (1), OFC (1), plus the host country (1).
All times local (UTC+7)
All times local (UTC+7)
กมล ตันกิมหงษ์
กมล ตันกิมหงษ์ หรือ โค้ชกมล เป็นหัวหน้าผู้ฝึกสอนนักกีฬาเซปักตะกร้อชายทีมชาติไทย ผู้ซึ่งเคยได้รับการทาบทามให้ทำหน้าที่เป็นผู้ฝึกสอนแก่ทีมชาติเกาหลีใต้ รวมถึงทีมชาติมาเลเซีย แต่เขาได้ปฏิเสธไปทั้งสองทีม เนื่องด้วยต้องการทำหน้าที่ร่วมกับทีมชาติไทยต่อไป
กมล ตันกิมหงษ์ ทำหน้าที่เป็นหัวหน้าผู้ฝึกสอนนักกีฬาเซปักตะกร้อชายทีมชาติไทย ณ วันที่ 7 กรกฎาคม พ.ศ. 2552 ในการแข่งขันเซปักตะกร้อชิงแชมป์โลก คิงส์คัพ ครั้งที่ 24 รอบชิงชนะเลิศ ที่ศูนย์การค้าแฟชั่นไอส์แลนด์ โดยทีมชุดชาย ซึ่งได้แก่ชุดเอและชุดบีของเขาเป็นฝ่ายชนะทีมชาติมาเลเซียทั้งสองทีม
วันที่ 24 พฤศจิกายน พ.ศ. 2553 กมล ตันกิมหงษ์ ทำหน้าที่เป็นผู้ฝึกสอนนักกีฬาเซปักตะกร้อชายทีมชาติไทยในการแข่งเซปักตะกร้อในเอเชียนเกมส์ 2010 ที่จัดขึ้น ณ เมืองกว่างโจว ประเทศจีน โดยทีมของเขาได้รับรางวัลเหรียญทอง จากการแข่งในประเภททีมเดี่ยวชาย
เดือนกรกฎาคม พ.ศ. 2554 กมลทำหน้าที่เป็นผู้ฝึกสอนทีมชาย ในการแข่งไอเอสทีเอเอฟเซปักตะกร้อเวิลด์คัพ ที่ประเทศมาเลเซีย ที่ซึ่งทีมของเขา ได้เป็นแชมป์การแข่งขัน จากนั้น ในเดือนกันยายน เขาทำหน้าที่เป็นหัวหน้าผู้ฝึกสอนนักกีฬาเซปักตะกร้อชายทีมชาติไทยในการแข่งอีสแทฟซูเปอร์ซีรีส์ 2011-12 ที่จัดขึ้น ณ ศูนย์การค้าแฟชั่นไอส์แลนด์
กมล ตันกิมหงษ์ ยังได้เป็นผู้เตรียมการฝึกซ้อมทีมเซปักตะกร้อชายในการแข่งรายการสำคัญอย่าง ซูเปอร์ซีรีส์ ที่จัดขึ้นในเดือนกุมภาพันธ์ พ.ศ. 2555 ณ ปาเลมบัง ประเทศอินโดนีเซีย และในวันที่ 17 เมษายน ของปีเดียวกัน เขาได้รับการเสนอชื่อเข้าชิงรางวัลวันนักกีฬายอดเยี่ยม ประจำปี 2554 ครั้งที่ 3/2555 ในสาขาผู้ฝึกสอนกีฬาสมัครเล่นยอดเยี่ยม ส่วนในเดือนพฤศจิกายน เขาได้ทำหน้าที่เป็นหัวหน้าผู้ฝึกสอนนักกีฬาเซปักตะกร้อชายทีมชาติไทยในการแข่งเซปักตะกร้อในซีเกมส์ 2011 ที่ปาเล็มบัง ประเทศอินโดนีเซีย โดยในการแข่งประเภททีมชุดชาย รอบชิงชนะเลิศ ทีมของเขาสามารถชนะทีมชาติอินโดนีเซีย และได้รับรางวัลเหรียญทองเป็นผลสำเร็จ
กมล ตันกิมหงษ์ ยังได้ทำหน้าที่เป็นหัวหน้าผู้ฝึกสอนนักกีฬาเซปักตะกร้อชายทีมชาติไทยชุดใหญ่ ในการแข่งเซปักตะกร้อชิงแชมป์โลก คิงส์คัพ 2013 ที่จัดขึ้น ณ จังหวัดอุดรธานี โดยในการแข่งประเภทคู่ชาย รอบชิงชนะเลิศ ทีมของเขาเป็นฝ่ายชนะทีมอินโดนีเซีย 3-0 เซต รวมถึงในการแข่งตะกร้อ อิสตาฟ ซูเปอร์ซีรีส์ ไทยแลนด์ 2013/14 ที่จัดขึ้น ณ ศูนย์การค้าแฟชั่นไอส์แลนด์ ซึ่งเป็นรายการที่มาจากการร่วมมือของสมาคมตะกร้อแห่งประเทศไทยฯ กับสหพันธ์ตะกร้อนานาชาติ
เดือนพฤศจิกายน พ.ศ. 2556 กมล ตันกิมหงษ์ ได้เป็นแขกรับเชิญคนสำคัญในงานเดอะโค้ชฟอรัม ที่จัดขึ้นโดยธนาคารไทยพาณิชย์ ซึ่งเป็นส่วนหนึ่งในการสร้างผู้นำในฐานะผู้ฝึกสอนให้แก่ทางธนาคาร
นอกจากนี้ เขาได้ทำหน้าที่เป็นหัวหน้าผู้ฝึกสอนนักกีฬาเซปักตะกร้อชายทีมชาติไทย ในการแข่งเซปักตะกร้อในซีเกมส์ 2013 ที่ประเทศพม่า โดยในการแข่งประเภททีมเดี่ยวชาย เขาได้เป็นผู้ร้องขอความเป็นธรรมจากกรรมการเมื่อครั้งที่พบกับทีมชาติพม่าซึ่งเป็นเจ้าภาพ และทีมของเขาได้เป็นฝ่ายชนะ 2-0 เซตในที่สุด ส่วนในรอบชิงชนะเลิศ ทีมของเขาเป็นฝ่ายชนะทีมชาติมาเลเซียทั้ง 2 เซต และได้รับรางวัลเหรียญทอง
พ.ศ. 2557 กมล ตันกิมหงษ์ ได้ทำหน้าที่เดินสายไปดูการแข่งขันรายการต่าง ๆ เพื่อค้นหานักกีฬารุ่นใหม่มาร่วมทำหน้าที่แก่ทีมชาติไทย เพื่อให้เกิดความต่อเนื่องอย่างเป็นรูปธรรมสำหรับทีมมากที่สุด ตลอดจนเป็นหัวหน้าผู้ฝึกสอนเซปักตะกร้อชายทีมชาติไทย ในการแข่งเอเชียนเกมส์ 2014 ที่จัดขึ้น ณ อินช็อน ประเทศเกาหลีใต้
ฟังก์ชันหนึ่งต่อหนึ่ง
ในคณิตศาสตร์ ฟังก์ชันหนึ่งต่อหนึ่ง () เป็นฟังก์ชันที่ไม่จับคู่สมาชิกที่ต่างกันจากโดเมนไปยังสมาชิกตัวเดียวกันในโคโดเมน
ให้ formula_1 เป็นฟังก์ชันที่โดเมนเป็นเซตformula_2 ฟังก์ชัน formula_1เป็นฟังก์ชันหนึ่งต่อหนึ่งก็ต่อเมื่อสำหรับทุกformula_4 และ formula_5 ใน formula_2 ถ้า formula_7 แล้ว formula_8 กล่าวคือ formula_7 แปลว่า formula_8 ในทางกลับกัน ถ้า formula_11 แล้ว formula_12
เมื่อเขียนด้วยสัญลักษณ์
ซึ่งสมมูลกับประพจน์แย้งสลับที่
ด็อยท์เชอบาน
ด็อยท์เชอบาน (, "การรถไฟเยอรมัน") เป็นบริษัทรถไฟหลักในประเทศเยอรมนี มีสำนักงานใหญ่ตั้งอยู่ที่กรุงเบอร์ลิน เป็นบริษัทที่ดำเนินการรถไฟรายใหญ่อันดับ 2 ของโลก และอันดับ 1 ของยุโรป โดยมีผู้โดยสารกว่า 2 พันล้านคนต่อปี
ด็อยท์เชอบานเปิดใช้งานในปี ค.ศ. 1994 จากรัฐวิสาหกิจเดิม ได้แก่ ด็อยท์เชอบุนเดิสบานของเยอรมนีตะวันตกและด็อยท์เชอไรชส์บานของเยอรมนีตะวันออก
กระต่ายหลงจันทร์
กระต่ายหลงจันทร์ เป็นนวนิยายของ โสภี พรรณราย ถูกสร้างเป็นละครโทรทศน์ทางสถานีโทรทัศน์สีกองทัพบกช่อง 7 ออกอากาศ ทุกวันศุกร์ เสาร์ อาทิตย์ เวลา 20.20น. ออกอากาศเมื่อปี พ.ศ. 2546 และอวสานในปีเดียวกัน นำแสดงโดย อานัส ฬาพานิช จีรนันท์ มะโนแจ่ม รพีภัทร เอกพันธ์กุล วรรณพร ฉิมบรรจง และอีกมากมาย
ส่วนเพลงประกอบละครก็ได้ "ยุ้ย-จีรนันท์ มะโนแจ่ม" มาขับร้องในชื่อเพลง "กระต่ายหลงจันทร์" และเพลง "แค่อยากอยู่ใกล้เธอ"
ละครกระต่ายหลงจันทร์ถูกนำมาฉายซ้ำทางช่อง 7 เมื่อปี 2549 และฉายซ้ำในช่อง มีเดีย ชาแนล วันที่ 27 กุมภาพันธ์ พ.ศ. 2557 เวลา 15.50 - 17.35 น.
อีเซเอ 1
อีเซเอ 1 เป็นรถไฟความเร็วสูงรุ่นแรกของประเทศเยอรมนี และเป็นหนึ่งในตระกูลอีเซเอ ความเร็วสูงสุด โดยเปิดให้บริการตั้งแต่ ค.ศ. 1991 และเพิ่มขึ้นเป็น ในปี ค.ศ. 1995 และลดเหลือเพียง อีกครั้ง โดยมีเพียงสายเนือร์นแบร์ค–มิวนิก สายเดียว ที่ใช้ความเร็ว .
รถไฟมีจำนวนทั้งหมด 14 คัน โดยเป็นคันที่ใช้ขับ 2 คัน และอีก 12 คัน เป็นรถโดยสาร
อีเซเอ 2
อีเซเอ 2 เป็นรถไฟความเร็วสูงรุ่นที่ 2 ของประเทศเยอรมนี เริ่มใช้งานตั้งแต่ ค.ศ. 1995 มีความคล้ายคลึงกับอีเซเอ 1 ต่างกันที่อีเซเอ 2 จะมีความยาวขบวนรถเป็นครึ่งหนึ่งของอีเซเอ 1 นั่นเอง
การขนส่งระบบรางในประเทศเยอรมนี
ในปี ค.ศ. 2005 เยอรมนีมีโครงข่ายรถไฟรวมทั้งสิ้นกว่า 41,315 กิโลเมตร โดยมีระยะทางที่ติดตั้งจ่ายไฟฟ้า 19,857 กิโลเมตร
ด็อยท์เชอบานและบริษัทรถไฟเอกชนกว่า 1500 แห่ง มีรถไฟรวม 23,496 คัน
ใน ค.ศ. 2006 มีผู้โดยสารรวม 119,968,000 คนในทางไกล และ 2,091,828,000 คนในทางสั้น
สาวมาด เมกะแดนซ์
สาวมาด เมกะแดนซ์ (ชื่อที่ใช้ในวงการในอดีต: สาวมาด โตเมกะแด๊นซ์) หรือชื่อจริง สุรดา ชมวงค์ (ชื่อเล่น: มาด) เกิดวันที่ 28 มิถุนายน พ.ศ. 2518 ที่จังหวัดหนองบัวลำภู เป็นนักร้องลูกทุ่งชื่อดังค่ายท็อปไลน์ ไดมอนด์ เธอมีผลงานเพลงโด่งดังไม่ว่าจะเป็นเพลงศรีทนได้, สาวลาดพร้าว และโด่งดังกับเพลงดาวมหาลัย ในปี 2552
เดอะสตาร์ของแม่
สาวลาดพร้าว
รักคนแก่ 
ดาวมหาลัย
ชมรมสาวผัวเผลอ
เซียร์รา บ็อกเกสส์
เซียร์รา บ็อกเกสส์ () เป็นนักร้อง นักแสดงละครเพลงชาวอเมริกัน
เกิดและเติบโตที่เดนเวอร์ รัฐโคโลราโด เริ่มมีผลงานจากการรับบทนางเงือก แอเรียล ในละครเพลงปี 2007 ที่ดัดแปลงจากภาพยนตร์ "The Little Mermaid" (1989) ของดิสนีย์ เริ่มมีชื่อเสียงจากบท คริสติน ดาเอ ในละครเพลงเวสต์เอนด์ "เดอะแฟนธอมออฟดิโอเปรา" ของแอนดรูว์ ลอยด์ เวบเบอร์ และภาคต่อ "เลิฟเนเวอร์ดายส์" (2010-2011) คู่กับรามิน คาริมโบ นักแสดงชาวอิหร่าน และยังได้รับบทนำในการแสดงรอบพิเศษ ฉลองครบรอบ 25 ปีของเดอะแฟนธอมออฟดิโอเปรา ซึ่งมีการถ่ายทอดสด และจำหน่ายเป็นแผ่นดีวีดี นอกจากนี้เธอยังรับบทเป็น ฟองทีน ในละครเพลง "เลมีเซราบล์" ฉบับเวสต์เอนด์
ฟุตบอลโลกเยาวชนอายุไม่เกิน 17 ปี 1997
การแข่งขันฟุตบอลโลกเยาวชนอายุไม่เกิน 17 ปี 1997, เริ่มทำการแข่งขันตั้งแต่ 4 ถึง 21 กันยายน ค.ศ. 1997 นับเป็นการแข่งขันฟุตบอลโลกเยาวชนอายุไม่เกิน 17 ปี ครั้งที่ 7 จัดขึ้นใน4เมืองของประเทศอียิปต์ ได้แก่ ไคโร, อิสเมอิลีอา, อะเล็กซานเดรีย, และ พอร์ตซาอิด. โดยผู้ที่เข้าร่วมการแข่งขัน ต้องเกิดหลังจากวันที่ 1 มกราคม ค.ศ. 1980.
กลุ่มอาการหายใจลำบากในทารกแรกเกิด
กลุ่มอาการหายใจลำบากในทารกแรกเกิด () เป็นกลุ่มอาการอย่างหนึ่งที่เกิดกับทารกคลอดก่อนกำหนด เกิดจากการที่โครงสร้างปอดยังพัฒนาไม่สมบูรณ์ และยังไม่ทันสร้างสารสร้างแรงตึงผิว (surfactant) ขึ้นในถุงลม นอกจากนี้ยังอาจเกิดจากโรคทางพันธุกรรมที่ทำให้ร่างกายของทารกไม่สามารถสร้างสารเหล่านี้ได้เช่นกัน ทารกแรกเกิด 1% จะป่วยด้วยภาวะนี้ และยังเป็นสาเหตุการเสียชีวิตอันดับต้นๆ ของทารกคลอดก่อนกำหนด ทารกที่มีอายุครรภ์มากขึ้นจะพบเป็นภาวะนี้น้อยลง โดยทารกที่คลอดที่อายุครรภ์ 26-28 สัปดาห์ พบมีภาวะนี้ประมาณ 50% และทารกที่คลอดที่อายุครรภ์ 30-31 สัปดาห์ พบประมาณ 25% และยังพบบ่อยกว่าในทารกที่คลอดจากมารดาที่เป็นเบาหวาน และในทารกแฝดคนที่คลอดตามมาทีหลัง
โทชิยะ มิยาตะ
โทชิยะ มิยาตะ () เกิดวันพุธที่ 14 กันยายน พ.ศ. 2531 หนึ่งในสมาชิกวง [:en:Kis-My-Ft2]
อนุพรหม
อนุพรหม เป็นไม้ยืนต้นในวงศ์ Annonaceae ไม่ผลัดใบ ใบเดี่ยว ดอกแยกเพศ แต่ไม่แยกต้น กลีบดอก 6 กลีบ เรียงเป็นสองชั้น ชั้นในหนามาก และเชื่อมกันกลมคล้ายผล ผลเดี่ยว กลมรี สุกแล้วเป็นสีดำ ออกดอกช่วงธันวาคม – กุมภาพันธ์ ผลแก่เดือนกรกฎาคม พบครั้งแรกในประเทศไทยที่หมู่บ้านพุเย ตำบลชะแล อำเภอทองผาภูมิ จังหวัดกาญจนบุรี โดย ดร. ปิยะ เฉลิมกลิ่นและคณะ เมื่อ 15 ธันวาคม พ.ศ. 2542 ชื่อสปีชีส์ตั้งเป็นเกียรติแก่หมู่บ้านพุเย สถานที่ค้นพบ
ถั่วด้วง
ถั่วด้วง เป็นพืชในวงศ์ Lamiaceae เป็นไม้ล้มลุกอายุยืน ลำต้นตั้งตรง มีไหลใต้ดิน หัวเกิดจากการสะสมอาหารในส่วนปลายของไหล มีรอยคอดในส่วนข้อมองเห็นเป็นปล้องกลมต่อเนื่องกัน สีขาว ลำต้นรูปสี่เหลี่ยม ขอบใบเป็นซี่ทู่ๆ มีขนหยาบปกคลุมผิวใบทั้งสองด้าน ดอกสีชมพู สีม่วงหรือสีขาว ผลเป็นผลแบบเคี้ยวมัน เกิดหัวและไหลหลังปลูก 5-7 เดือน
ถั่วด้วงเป็นพืชพื้นเมืองของจีน มีปลูกในจีน ญี่ปุ่น ก่อนจะนำไปปลูกในฝรั่งเศส มาเลเซีย หัวรับประทานได้ทั้งสดและทอด ในญี่ปุ่นเป็นอาหารพิเศษในโอกาสขึ้นปีใหม่ ในจีนและญี่ปุ่นนิยมดองก่อนรับประทาน
ฟุตบอลโลกเยาวชนอายุไม่เกิน 17 ปี 1999
การแข่งขันฟุตบอลโลกเยาวชนอายุไม่เกิน 17 ปี 1999, ริ่มทำการแข่งขันตั้งแต่ 10 ถึง 27 พฤศจิกายน ค.ศ. 1999 นับเป็นการแข่งขันฟุตบอลโลกเยาวชนอายุไม่เกิน 17 ปี ครั้งที่ 8 จัดขึ้นใน4เมืองของประเทศนิวซีแลนด์ ได้แก่ Auckland, Christchurch, Napier, และ Dunedin โดยผู้ที่เข้าร่วมการแข่งขัน ต้องเกิดหลังจากวันที่ 1 มกราคม ค.ศ. 1982.
กรุงเวลลิงตัน ซึ่งเป็นเมืองหลวง ไม่ได้รับคัดเลือกให้เป็นเจ้าภาพเนื่องจาก Athletic Park ไม่ได้รับรองมาตรฐานจากฟีฟ่า ให้ใช้เป็นสนามแข่งขัน.
เตะรอบคัดเลือกนัดที่ 2 กับ อันดับที่ 3 จากฟุตบอลเยาวชนอายุไม่เกิน 17 ปี ชิงแชมป์เอเชีย 1998,
เมารี วาลโตเนน
เมารี วาลโตเนน () เป็นนักดาราศาสตร์ชาวฟินแลนด์และศาสตราจารย์ที่มหาวิทยาลัยตุรกุ ผลงานที่น่าสนใจของเขาประกอบด้วยดาราจักรกัมมันต์, จักรวาลวิทยา และปัญหาสามวัตถุ
วาลโตเนนสำเร็จการศึกษาระดับปริญญาเอกจากมหาวิทยาลัยเคมบริดจ์ใน ค.ศ. 1975 เขาทำหน้าที่เป็นผู้อำนวยการหอดูดาวทัวร์ลาตั้งแต่ ค.ศ. 1980 ถึง 2002 และกลับมาดำรงตำแหน่งนี้อีกครั้งใน ค.ศ. 2007
ใน ค.ศ. 2008 วาลโตเนนได้นำทีมวิจัยซึ่งได้ถกเถียงกันว่าความล่าช้าในการระเบิดออกเป็นระยะจากนิวเคลียสของดาราจักรกัมมันต์โอเจ 287 ได้ยืนยันถึงทฤษฎีสัมพัทธภาพทั่วไปของไอน์สไตน์
หัวใจในสุญญากาศ
หัวใจในสุญญากาศ เป็นนวนิยายของ วนัสนันท์ ถูกสร้างเป็นละครโทรทัศน์ ออกอากาศทางสถานีโทรทัศน์สีกองทัพบกช่อง 7 ออกอากาศเมื่อ พ.ศ. 2544 และอวสานในปีเดียวกัน นำแสดงโดย วีรภาพ สุภาพไพบูลย์, อารยา เอ ฮาร์เก็ต และอีกมากมาย
คลีนัส (อารยา เอ ฮาร์เก็ต) เป็นมนุษย์ต่างดาวมาจากดาวโคลนอส ได้รับคำสั่งให้มาโลกมนุษย์ และมีความสัมพันธ์กับมนุษย์เพราะต้องการเพิ่มประชากรให้กับดาวของเธอ แล้วบังเอิญมาเจอกับไววิทย์ (วีรภาพ สุภาพไพบูลย์) ด้วยความสนุกและอยากช่วยเหลือเพราะเห็นไววิทย์ลำบาก คลีนัสเลยทำให้ไววิทย์ถูกล็อตเตอร์รี่และมีชีวิตที่ดีขึ้น
! บทบาท 
! นักแสดง
พระอาจารย์สุดใจ ทนฺตมโน
พระอาจารย์สุดใจ ทนฺตมโน เป็นพระภิกษุฝ่ายอรัญวาสี สังกัดคณะสงฆ์ธรรมยุติกนิกาย ปัจจุบันดำรงตำแหน่งเจ้าอาวาสวัดป่าบ้านตาด
พระอาจารย์สุดใจ ทันตมโน เดิมชื่อ นายสุดใจ เชาว์สมุทร เกิดวันที่ 14 ตุลาคม 2487 ต.ท้ายบ้าน อ.เมือง จ.สมุทรปราการ บิดาชื่อ นายวิง มารดาชื่อ นางปุ่น
พระอาจารย์สุดใจ ทันตมโน ได้อุปสมบทเป็นพระภิกษุที่วัดอโศการาม ต.ท้ายบ้าน เมื่อวันที่ 25 มีนาคม 2516 โดยมีพระเทพโมลี (สำรอง คุณวุฑฺโฒ) เป็นพระอุปัชฌาย์ พระญาณวิศิษฏ์ (ทอง จนฺทสิริ) เป็นพระกรรมวาจารย์ พระครูนันทปัญญาคุณ(ปิ่น ตันติธมโม) เป็นพระอนุสาวนาจารย์
พอบวชเริ่มภาวนา ใจได้รับความสุขสงบเย็นแบบที่ไม่เคยเป็นมาก่อน นึกย้อนถามตัวเองว่า ถ้าเรานั่งอยู่มีคนเดินมาด่าเรา เราจะโกรธมั๊ย คนทั่วไปที่ไม่รับการฝึกอบรมจิตใจมา ย่อมมีความโกรธเป็นธรรมดา แต่คนที่ได้รับการฝึกฝนมาจะไม่โกรธกลับสงสารว่า...เค้าไม่เคยเจอความสุขที่แท้จริง เค้าน่าสงสาร ถ้าเรารักตัวเอง เราจะไม่ส่งจิตออกไปให้ใจโกรธ แต่จะมีสติรักษาจิตให้มีความสุข สงบเย็น...
ได้รับการแต่งตั้งเป็นเจ้าอาวาสวัดป่าบ้านตาด เมื่อวันที่ 6 มี.ค. 2554
บาเย เด ลา ปัสกัว
บาเย เด ลา ปัสกัว () เป็นหมู่บ้านและเมืองในรัฐกวารีโก ทางตอนกลางของประเทศเวเนซุเอลา เศรษฐกิจของเมืองคือการเกษตรและการทำปศุสัตว์ มักได้รับการกล่าวถึงว่า "La Princesa del Llano" (Princess of the Plains, ราชินีแห่งที่ราบ) เมืองมีประชากร 182,000 คน (ค.ศ. 2011)
รายพระนามพระมหากษัตริย์พระองค์สุดท้ายแห่งทวีปเอเชียและโอเชียเนีย
นี่คือ รายพระนามพระมหากษัตริย์พระองค์สุดท้ายแห่งทวีปเอเชียและโอเชียเนีย.
อินเตอร์ซิตี-เอ็กซ์เพรส
อินเตอร์ซิตี-เอ็กซ์เพรส () หรือ อีเซเอ () เป็นชื่อของรถไฟความเร็วสูงที่มีชื่อเสียงในประเทศเยอรมนีและยุโรปตะวันตก ทำรายได้สูงสุดในกลุ่มของด็อยท์เชอบาน โดยรู้จักกันกว้างขวางที่สุดในเยอรมนี
ปัจจุบัน อีเซเอมีรถไฟฟ้าทั้งหมด 259 ขบวน ในรูปแบบที่แตกต่างกัน 5 รุ่น ได้แก่ อีเซเอ 1 (ปรับใช้งานใน ค.ศ. 1991), อีเซเอ 2 (ค.ศ. 1996), อีเซเอ ที (ค.ศ. 1999), อีเซเอ 3 (ค.ศ. 1999) และอีเซเอ ทีดี (ค.ศ. 2001–2003 กลับมาให้บริการอีกครั้งใน ค.ศ. 2007) โดยอีซีเอ 3 มีรุ่นย่อยมากที่สุด ผลิตโดยการขนส่งบอมบาร์ดิเออร์และซีเมนส์
นอกจากในเยอรมนีแล้ว อีเซเอยังให้บริการในประเทศใกล้เคียงอีกด้วย เช่น อีเซเอ 1 วิ่งไปถึงเมืองบาเซิลและซูริก ประเทศสวิตเซอร์แลนด์ กับอีเซเอ 3 วิ่งไปถึงเมืองลีแยฌและบรัสเซลส์ ประเทศเบลเยียม และวิ่งไปไกลถึงกรุงอัมสเตอร์ดัม ประเทศเนเธอร์แลนด์ ในวันที่ 10 มิถุนายน ค.ศ. 2007 ทางรถไฟความเร็วสูงสายใหม่ระหว่างปารีส–แฟรงก์เฟิร์ต–ชตุทท์การ์ทได้เปิดใช้งาน ร่วมกับอีเซเอและเตเฌเว และในอนาคต อีเซเออาจให้บริการรถไฟลอดใต้อุโมงค์ช่องแคบอังกฤษไปถึงกรุงลอนดอน สหราชอาณาจักร
อีเซเอ 1 เป็นรถไฟความเร็วสูงรุ่นแรกของประเทศเยอรมนี และเป็นหนึ่งในตระกูลอีเซเอ ความเร็วสูงสุด โดยเปิดให้บริการตั้งแต่ ค.ศ. 1991 และเพิ่มขึ้นเป็น ในปี ค.ศ. 1995 และลดเหลือเพียง อีกครั้ง โดยมีเพียงสายเนือร์นแบร์ก-มิวนิก สายเดียว ที่ใช้ความเร็ว .
รถไฟมีจำนวนทั้งหมด 14 คัน โดยเป็นคันที่ใช้ขับ 2 คัน และอีก 12 คัน เป็นรถโดยสาร
อีเซเอ 2 เป็นรถไฟความเร็วสูงรุ่นที่ 2 ของประเทศเยอรมนี เริ่มใช้งานตั้งแต่ ค.ศ. 1995 มีความคล้ายคลึงกับอีเซเอ 1 ต่างกันที่อีเซเอ 2 จะมีความยาวขบวนรถเป็นครึ่งหนึ่งของอีเซเอ 1 นั่นเอง
อีเซเอ 3 เป็นรถไฟความเร็วสูงของด็อยท์เชอบาน ประเทศเยอรมนี แบ่งเป็น 2 รุ่น คือรุ่น 403 และรุ่น 406 ซึ่งรู้จักกันในชื่อ อีเซเอ 3 และ อีเซเอ 3เอ็ม ตามลำดับ ผลิตโดยซีเมนส์
ด็อยท์เชอบาน รุ่น 411 และ 415 ที่ใช้งานในรถไฟ อีเซเอ ที เป็นรถไฟความเร็วสูงของด็อยท์เชอบาน ประเทศเยอรมนี มีความเร็วสูงสุด มีรูปร่างคล้ายคลึงกับอีเซเอ 3 แต่ต่างกันที่ขอบหน้าต่างหน้าของอีเซเอ ที จะเรียวยาวกว่า และนอกจากนั้น อีเซเอ ที ยังเป็นรถไฟความเร็วสูงรุ่นแรกของเยอรมนี ที่สามารถเอียงเวลาเข้าโค้งได้
อีเซเอ ทีดี เป็นรถไฟความเร็วสูงรุ่นที่ 5 ของด็อยท์เชอบาน เริ่มใช้งานในปี ค.ศ. 2001 มีความคล้ายคลึงกับอีเซเอ ที คือ เป็นรถไฟที่สามารถเอียงได้ เพียงแต่ว่าอีเซเอ ทีดี เป็นรถดีเซลราง รถไฟผลิตโดยบริษัทบอมบาร์ดิเออร์และซีเมนส์
ตั้งแต่เดือนกรกฎาคม ค.ศ. 1991–2006 อีเซเอ มีผู้โดยสารรวมกว่า 550 ล้านคน
พ็อกเก็ตมอนสเตอร์ (อะนิเมะภาคแรก)
โปเกมอน (ภาคแรก) () เป็นภาพยนตร์อนิเมะที่มีพื้นฐานจากวิดีโอเกมซีรีส์โปเกมอนลำดับที่ 1 ออกอากาศครั้งแรกในประเทศญี่ปุ่นเมื่อวันที่ 1 เมษายน ค.ศ. 1997 - 14 พฤศจิกายน ค.ศ. 2002 มีจำนวนตอนที่ออกอากาศทั้งหมด 276 ตอน
โปเกมอน (ภาคแรก) เป็นซีรีส์เริ่มต้นที่นำมาจากเกม โปเกมอน เรดและบลู และ โปเกมอน โกลด์และซิลเวอร์ โดยเป็นซีรีส์ที่พูดถึงการเดินทางของพวกซาโตชิในเขตคันโต, หมู่เกาะออเรนจ์ และเขตโจโต โดยซาโตชิได้มีผู้ร่วมเดินทางคือคาสึมิ, ทาเคชิ และเค็นจิ ซึ่งในระหว่างการเดินทางนั้นพวกซาโตชิต้องต่อสู้กับแก๊งที่มีอิทธิพลประจำเขต คือ แก๊งร็อคเก็ต
ในซีรีส์นี้ จะมีการจุดเปลี่ยนตรงที่ทาเคชิจะไม่ไปผจญภัยในหมู่เกาะออเร้นจ์กับพวกซาโตชิ โดยจะมีเค็นจิที่เข้าร่วมเดินทางกับพวกซาโตชิแทนทาเคชิ แต่ก็จะกลับเป็นเหมือนเดิมหลังจากจบการผจญภัยในหมู่เกาะออเร้นจ์หมายเหตุ
พ็อกเก็ตมอนสเตอร์ ออกอากาศครั้งแรกเมื่อวันที่ 1 เมษายน ค.ศ. 1997 ออกอากาศทุกวันอังคารเวลา 18:30 น. - 19:00 น. ทางสถานีโทรทัศน์ทีวีโตเกียว อย่างไรก็ตามเมื่อวันที่ 16 เมษายน ค.ศ 1998 ได้ย้ายวันเวลาออกอากาศเป็นทุกวันพฤหัสบดีเวลา 19:00 น. - 19:30 น.
ในประเทศไทยเคยออกอากาศทางสถานีโทรทัศน์ช่อง 9 ในรายการช่อง 9 การ์ตูน เมื่อวันที่ 5 มกราคม พ.ศ. 2545 และออกอากาศแบ่งเป็นช่วงๆ นอกจากนี้ได้วางจำหน่ายในรูปแบบวีซีดีโดย ทีไอจีเอ เมื่อช่วงปี พ.ศ. 2546 โดยใช้เสียงพากย์ที่ออกอากาศทางช่อง 9 มาวางจำหน่าย แต่วางจำหน่ายเพียง 26 แผ่น อย่างไรก็ตามเมื่อปี พ.ศ. 2549 บริษัทไรท์บียอนด์ได้ซื้อลิขสิทธิ์โปเกมอนในการวางจำหน่ายรูปแบบวีซีดีและดีวีดี ซึ่งได้นำนักพากย์ที่เคยพากย์ช่อง 9 บางคนมาพากย์ใหม่จนจบภาค ปัจจุบันลิขสิทธิ์เป็นของทรู ดิจิตอล คอนเทนท์ แอนด์ มีเดีย และได้พากย์เสียงใหม่ลงทางแชนแนล POPS Kids Thailand ลงสัปดาห์ละสองตอนทุกวันพุธและวันเสาร์
วอลเลย์บอลชายในโอลิมปิกฤดูร้อน 2012
วอลเลย์บอลชายในโอลิมปิกฤดูร้อน 2012 เป็นการแข่งขันกีฬาวอลเลย์บอลในร่ม ประเภททีมชาย ในการแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร มีจำนวนชาติที่เข้าแข่งขันทั้งสิ้น 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันครั้งที่ 13 ของกีฬาวอลเลย์บอลในโอลิมปิกฤดูร้อน นับตั้งแต่ปี ค.ศ. 1964 จัดการแข่งขันระหว่างวันที่ 29 กรกฎาคม ถึง 12 สิงหาคม ค.ศ. 2012 ที่อีเลส คอร์ต เอ็กฮิตบิชั่น เซนเตอร์ โดยวอลเลย์บอลชายทีมชาติรัสเซีย สามารถคว้าเหรียญทองไปครองได้เป็นสมัยแรก
* ทีมที่ได้รับเลือกจากทวีปเอเชียจะเป็นทีมมาจากการแข่งขันวอลเลย์บอลในโอลิมปิกรอบคัดเลือกระดับโลก โดยจะต้องเป็นทีมจากเอเชียที่อันดับดีที่สุดนับตั้งแต่ลำดับที่ 2 ลงมา
พ็อกเก็ตมอนสเตอร์ เบสวิช
โปเกมอน เบสวิช () เป็นภาพยนตร์อนิเมะซีรีส์โปเกมอนลำดับที่ 4 เป็นภาคต่อจาก พ็อกเก็ตมอนสเตอร์ ไดมอนด์ & เพิร์ล ออกอากาศครั้งแรกในประเทศญี่ปุ่นเมื่อวันที่ 23 กันยายน ค.ศ. 2010 และจบชุดลงไปเมื่อวันที่ 10 ตุลาคม ค.ศ. 2013 รวมจำนวนตอนที่ออกอากาศเป็น 144 ตอน ภาคนี้ได้มีการแบ่งออกเป็น 4 ซีซั่นย่อย ๆ คือโดยประเทศไทยได้มีการนำโปเกมอน เบสวิช มาออกอากาศทั้ง 3 ครั้งโดยครั้งแรกออกอากาศทางสถานีโทรทัศน์โมเดิร์นไนน์ เมื่อวันที่ 29 กรกฎาคม 2555 ถึงวันที่ 26 มกราคม 2556 โดยใช้ชื่อว่า โปเกมอน เบสวิชเชส ออกอากาศเพียง 52 ตอน ครั้งที่สองได้ออกอากาศทางช่องทรูสปาร์กและได้เปลี่ยนชื่อใหม่เป็น โปเกมอน แบล็คแอนด์ไวท์ เมื่อวันที่ 20 ตุลาคม 2557 เวลา 17.00 น. ทุกวันจันทร์ - ศุกร์ และออกอากาศซ้ำอีกครั้งทางช่องทรูโฟร์ยู เมื่อวันที่ 5 พฤศจิกายน 2557 ทุกวันพุธ - ศุกร์ เวลา 16.30 น. ต่อมาได้ออกอากาศทางการ์ตูนคลับแชนเนล นอกจากนี้ยังออกอากาศทางช่องดิสนีย์เอ็กซ์ดี, ดิสนีย์แชนแนลอีกด้วย
โปเกมอน เบสวิช เป็นซีรีส์ที่นำมาจากเกม โปเกมอน แบล็คและไวท์ โดยเป็นซีรีส์ที่พูดถึงการเดินทางของพวกซาโตชิในเขตอิชชู โดยภาคได้ปรับเปลี่ยนใหม่หมดทั้งชุดตัวละครต่างๆและเพื่อนร่วมเดินทางของซาโตชิซึ่งนั่นก็คือเด็นโตะและไอริส
ในซีรีส์นี้ แก๊งร็อคเก็ตจะมีความเปลี่ยนแปลงใหม่คือได้ใส่ชุดทางการในช่วงแรกๆของเรื่อง และยังได้รับมอบหมายภารกิจต่างๆ แถมยังมาที่ภูมิภาคนี้โดยที่ไม่นำโปเกมอนติดตัวมาด้วย แต่ที่แปลกที่สุดคือแก๊งร็อคเก็ตในซีรีส์นี้มีทั้งความเก่งในโปเกมอนแบทเทิลและเฉลียวฉลาดในการวางแผนมากๆ แถมยังได้รับการสนับสนุนทางยุทโธปกรณ์ที่เพียบพร้อม ต่างจากแก๊งร็อคเก็ตในซีรีส์ก่อนๆอย่างสิ้นเชิง
ในซีซั่น 2 ซาโตชิได้พบกับฮิคาริในการแข่งโปเกมอน เวิลด์ทัวร์นาเมนท์ จูเนียร์คัพ ในเขตอิชชูตะวันออก โดยผู้ที่ชนะเลิศในการแข่งนี้จะได้แบทเทิลกับแชมเปี้ยนอาเดคุ และเพิ่มช่วงเนื้อหาเพิ่มเติมอย่างการปรากฏตัวของ N และแก๊งพลาสม่ากลุ่มองค์กรที่มีอิทธิพลในเขตอิชชูกับเดินทางไปยังหมู่เกาะเดโคโลลาหมายเหตุ
อีเซเอ ที
ด็อยท์เชอบาน รุ่น 411 และ 415 ที่ใช้งานในรถไฟ อีเซเอ ที เป็นรถไฟความเร็วสูงของด็อยท์เชอบาน ประเทศเยอรมนี มีความเร็วสูงสุด มีรูปร่างคล้ายคลึงกับอีเซเอ 3 แต่ต่างกันที่ขอบหน้าต่างหน้าของอีเซเอ ที จะเรียวยาวกว่า และนอกจากนั้น อีเซเอ ที ยังเป็นรถไฟความเร็วสูงรุ่นแรกของเยอรมนี ที่สามารถเอียงเวลาเข้าโค้งได้
รายชื่อตัวละครในโปเกมอนซีรีส์อะนิเมะ
นี่คือรายชื่อตัวละครในโปเกมอนซีรีส์อนิเมะ
อีเซเอ ทีดี
อีเซเอ ทีดี เป็นรถไฟความเร็วสูงรุ่นที่ 5 ของด็อยท์เชอบาน เริ่มใช้งานในปี ค.ศ. 2001 มีความคล้ายคลึงกับอีเซเอ ที คือ เป็นรถไฟที่สามารถเอียงได้ เพียงแต่ว่าอีเซเอ ทีดี เป็นรถดีเซลราง รถไฟผลิตโดยบริษัทบอมบาร์ดิเออร์และซีเมนส์
รถไฟเร็วเขตเมืองเบรเมิน
รถไฟเร็วเขตเมืองเบรเมิน (เยอรมัน: "Regio-S-Bahn Bremen/Niedersachsen") เป็นระบบรถไฟเร็วเขตเมืองในเมืองเบรเมิน ประเทศเยอรมนี โดยเริ่มให้บริการใน ค.ศ. 2010. โดยในปัจจุบันมีจำนวน 4 เส้นทาง ได้แก่
สะพานมิตรภาพ (ไทย–พม่า)
สะพานแม่น้ำเมย เป็นสะพานข้ามแม่น้ำเมย เชื่อมระหว่างต.แม่สอด อ.แม่สอด จ.ตาก กับรัฐกะเหรี่ยง ประเทศพม่า เป็นสะพานคอนกรีต 2 ช่องจราจร ยาว 420 เมตร กว้าง 13 เมตร
ทีนท็อป
ทีนท็อป () กลุ่มศิลปินบอยแบนด์ สัญชาติเกาหลี ปัจจุบันเหลือสมาชิก 5 คน ประกอบสมาชิก แคป, ชอนจี, นีเอล, ริกกี้ และชางโจ เป็นบอยแบนด์ภายใต้สังกัด TOP Media ที่ก่อตั้งขึ้นโดย แอนดี้ ลี (Andy Lee) แห่ง ชินฮวา (Shinhwa) ในปี 2010 พวกเขาได้ปล่อยอัลบั้มแรก Come into the World ในวันที่ 9 กรกฎาคม 2010 และเดบิวท์อย่างเป็นทางการในวันถัดมา ในรายการ MBC's Music Core โดยชื่อแฟนคลับคือ แองเจิ้ล (Angel) ก่อนหน้านั้นมีชื่อแฟนคลับอย่างไม่เป็นทางการคือ Andromeda.
วันที่ 9 กุมภาพันธ์ 2017 แอลโจ (L.Joe) ได้ออกแถลงอย่างเป็นทางการว่า เขาจะทำการยื่นฟ้องร้องค่ายเพลง T.O.P Media พร้อมทั้งทำการยกเลิกสัญญากับทางต้นสังกัด โดยเหตุผลที่ทำให้เขาฟ้องร้องต้นสังกัดก็คือ “เขาโดนขัดขวางในการทำกิจกรรมเดี่ยว” ทำให้เขายุติบทบาทในฐานะสมาชิก Teen Top
กุหลาบเล่นไฟ
กุหลาบเล่นไฟ เป็นละครโทรทัศน์แนวดราม่า จากบทประพันธ์ของ เทพิตา สร้างครั้งแรกปี พ.ศ. 2546 ผลิตโดย บริษัท เลนีตัส จำกัด กำกับการแสดงโดย มารุต สาโรวาท นำแสดงโดย อัษฎา พานิชกุล ,พลอย จินดาโชติ ,พิชชา อาภากาศ ,สุคนธวา เกิดนิมิตร และนำกลับมาสร้างอีกครั้งในปี พ.ศ. 2557 ผลิตโดย บริษัท พอดีคำ จำกัด บทโทรทัศน์ ลายน้ำ กำกับการแสดงโดย ชัชวาล ศาสวัตกลูน นำแสดงโดย วีรภาพ สุภาพไพบูลย์, ทิสานาฏ ศรศึก, ธัญญะสุภางค์ จิรปรีชานนท์, เซฟฟานี่ อาวะนิค, ธีร์ วณิชนันทธาดา, อานัส ฬาพานิช และนักแสดงอีกมากมาย
กุหลาบเล่นไฟ เล่าถึงเพื่อนรัก 3 คนคือ ปริตา (อ้อม),รัญชิตา (มิ้นท์) และ ปัทมาศ (ดาว) ที่หลงรักผู้ชายคนเดียวกันคือ ธิปไตย (ตรัย) เจ้าของบริษัทโฆษณาที่ทั้งสามทำงานอยู่โดยมี พรพิมล (พอลลี่) และ ดอกแก้ว คู่อริสมัยเรียนของทั้ง
สามคอยขัดขวางสุดท้ายใครจะได้ครอบครองหัวใจ
ของธิปไตย
การรถไฟสหพันธรัฐออสเตรีย
การรถไฟสหพันธรัฐออสเตรีย (เยอรมนี: Österreichische Bundesbahnen, ÖBB) เป็นองค์กรรถไฟแห่งชาติของประเทศออสเตรีย และยังดูแลในส่วนของรถไฟในประเทศลิกเตนสไตน์อีกด้วย การรถไฟสหพันธรัฐออสเตรีย ได้แบ่งการทำงานออกเป็นหลายแผนกด้วยกัน ปัจจุบัน การรถไฟสหพันธรัฐออสเตรีย อยู่ในระหว่างการพัฒนาโครงข่ายรถไฟประเทศ เช่น การสร้างสถานีรถไฟกลางในเมืองสำคัญ การสร้างอุโมงค์เพื่อเชื่อมไปยังอิตาลี เป็นต้น
อ้างอิงจากรายงานประจำปี ค.ศ. 2007 การรถไฟสหพันธรัฐออสเตรีย มีลูกจ้างทั้งสิ้น 42,893 คน และมีผู้โดยสาร 447 ล้านคน
เรลเจต
เรลเจต เป็นรถไฟความเร็วสูงของประเทศออสเตรีย เปิดใช้งานประมาณ ค.ศ. 2008-2009 มีความเร็วสูงสุด ซึ่งเป็นรถไฟระหว่างประเทศ ขับเคลื่อนโดยใช้กระแสไฟฟ้าเช่นเดียวกันกับอีเซเอ และชินกันเซ็น
ในวันที่ 9 กุมภาพันธ์ ค.ศ. 2006 ซีเมนส์ ชนะการประกวดรถไฟ โดยสร้างรถไฟ 23 ขบวน โดยเป็น 7 คันต่อขบวน ในเดือนกันยายน ค.ศ. 2007 ซีเมนส์ได้ผลิตรถไฟเรลเจตเพิ่มอีก 44 คัน ค่าในการผลิตรวม €798 ล้านยูโรต่อรถไฟ 469 คัน
รถไฟเร็วเขตเมืองเวียนนา
รถไฟเร็วเขตเมืองเวียนนา เป็นชื่อระบบรถไฟฟ้าชานเมือง (เอส-บาห์น) ในกรุงเวียนนา ประเทศออสเตรีย ซึ่งให้บริการควบคู่กับรถไฟใต้ดินเวียนนา (อู-บาห์น) แตกต่างกันตรงที่เอส-บาห์นมีขนาดใหญ่กว่า และมีการรถไฟสหพันธรัฐออสเตรีย (ÖBB) เป็นเจ้าของ ปัจจุบันมีจำนวน 9 เส้นทาง ในแต่ละเส้นทางการเดินรถจะมีการใช้สีที่ไม่ซ้ำกันเลย เพื่อบอกเส้นทางการเดินรถให้สะดวกและง่ายต่อการเข้าใจ
รายชื่อเส้นทาง:
ไอวอนต์ยู, ไอนีดยู, ไอเลิฟยู
ไอวอนต์ยู, ไอนีดยู, ไอเลิฟยู () เป็นเพลงที่มีชื่อเสียงที่แต่งโดย Maurice Mysels และ Ira Kosloff เป็นเพลงที่รู้จักมากที่สุดในซิงเกิลเพรสลีย์ที่ 2 ที่วางจำหน่ายใน อาร์ซีเอ วางจำหน่ายในช่วงเดือนพฤษภาคม ค.ศ. 1956 กลายเป็นที่ 2 ที่ติดอันดับที่ 1 ของ country music charts และติดอันดับที่ 3 ของ Billboard Top 100 popular music singles chart
แอลจี จี2
แอลจี จี2 () เป็นสมาร์ทโฟน ผลิตโดยแอลจี เปิดตัวครั้งแรกในเดือนสิงหาคม 2013 และวางขายช่วงเดือนกันยายน 2013 เป็นรุ่นที่ 2 ต่อจาก แอลจี ออปติมัส จี แต่อยู่ในตระกูลใหม่ ที่เรียกว่า G Series
แอลจี จี2 มีการปรับปรุงใหม่เกือบทั้งหมด โดยตัวเครื่องทำจากพลาสติก ขอบจอหนาเพียง 0.1 นิ้ว มีการย้ายปุ่ม Power/เพิ่มเสียง/ลดเสียง ไปไว้ด้านหลัง (Rear Key) และปรับปรุงในส่วนของซอฟต์แวร์ให้ดียิ่งขึ้น
มหาวิทยาลัยมาลายา
มหาวิทยาลัยมาลายา ( (UM); อักษรยาวี: اونيۏرسيتي ملايا) เป็นมหาวิทยาลัยวิจัยของรัฐ และเป็นมหาวิทยาลัยที่เก่าแก่ที่สุดของประเทศมาเลเซีย ตั้งอยู่ที่กัวลาลัมเปอร์ ประเทศมาเลเซีย ก่อตั้งขึ้นตั้งแต่ปี พ.ศ. 2492 โดยปัจจุบันมีคณาจารย์จำนวน 2,613 คน และในปี ค.ศ.2555 มหาวิทยาลัยได้แยกออกมาเป็นสถาบันอิสระจากกระทรวงอุดมศึกษาของมาเลเซีย และมีอันดับมหาวิทยาลัยโลกโดย QS World University Rankings ประจำปีค.ศ. 2012-2013 อยู่ในอันดับที่ 156 ของโลก
ประวัติของมหาวิทยาลัยมาลายานั้นเริ่มตั้งแต่ครั้งเป็นวิทยาลัยแพทยศาสตร์ และวิทยาลัยราฟเฟิลส์ ในสมัยเป็นอาณานิคมของประเทศอังกฤษ โดยในช่วงปี ค.ศ.1900 มีการจัดตั้งโรงพยาบาลแพทย์แผนฝรั่งหลายแห่งในปีนังและสิงคโปร์ และเริ่มมีการเปิดโรงเรียนการแพทย์ในเวลาต่อมาเพื่อรองรับการขาดแคลนบุคลากรทางการแพทย์และการขยายตัวของประเทศจนพัฒนาเป็นวิทยาลัยแพทย์ (King Edward VII Medical College of Medicine) ในปี ค.ศ.1905 ส่วนวิทยาลัยราฟเฟิลส์ (Raffles College) เป็นวิทยาลัยที่มีการเรียนการสอนทางด้านมนุษยศาสตร์และสังคมศาสตร์นั้น ก่อตั้งขึ้นในปี ค.ศ.1928 เพื่อเปิดการเรียนการสอนในสาขาวิชาทางภาษาและมีความร่วมมือทางวิชาการกับมหาวิทยาลัยจากประเทศอังกฤษอีกด้วย ระหว่างช่วงปีค.ศ.1938-1949 เป็นช่วงหัวเลี้ยวหัวต่อจากภาวะสงครามโลกครั้งที่ 2 ทางรัฐบาลอังกฤษ British Malaya Government ได้มีการริเริ่มที่จะสร้างมหาวิทยาลัยของชาวมาเลเซียขึ้นมา โดยมีการส่งนักวิชาการจากมหาวิทยาลัยเบอมิงแฮมของอังกฤษ และอีกหลายท่านมาศึกษากระบวนการพัฒนาและความเป็นไปได้ จนกระทั่งในปีค.ศ.1949 ได้มีการก่อตั้งมหาวิทยาลัยมาลายาขึ้นมาเป็นผลสำเร็จจากการรวม วิทยาลัยแพทยศาสตร์ (King Edward VII Medical College of Medicine) และ วิทยาลัยราฟเฟิลส์ (Raffles College) ในวันที่ 8 ตุลาคม ค.ศ.1949 ณ ประเทศสิงคโปร์ ในปีค.ศ.1959 มหาวิทยาลัยถูกแบ่งออกเป็น 2 มหาวิทยาลัยอันเนื่องจากมีวิทยาเขตหนึ่งอยู่ในกัวลาลัมเปอร์และสิงคโปร์ และมติเป็นเอกฉันท์ในวันที่ 1 มกราคม ค.ศ.1962 มหาวิทยาลัยที่กัวลาลัมเปอร์จะชื่อ มหาวิทยาลัยมาลายา ส่วนมหาวิทยาลัยในสิงคโปร์จะใช้ชื่อมหาวิทยาลัยแห่งชาติสิงคโปร์ (ปัจจุบันคือมหาวิทยาลัยแห่งชาติสิงคโปร์ National University of Singapore)
ระดับปริญญาตรี
ระดับปริญญาตรี : 
ระดับปริญญาโทและปริญญาเอก :
รัฐบาลมาเลียเซียมีนโยบายส่งเสริมการศึกษาสำหรับนักเรียนต่างชาติ ด้วยความที่ต้องการให้ประเทศเป็นฮับทางการศึกษาในอาเซียนครับ ทุนการศึกษาระดับอุดมศึกษาที่นักเรียนไทยสามารถสมัครได้มี 2 ทุนใหญ่ๆ ได้แก่
รัฐบาลมาเลเซียพยายามที่จะดึงดูดนักเรียนที่มีความชาญฉลาดและดีที่สุดจากทั่วโลก ให้มาเรียนต่อในประเทศมาเลเซีย และทุนการศึกษา Malaysia International scholarship (MIS) นี้ ก็ค้นหานักเรียนที่มีความสามารถที่มีผลการเรียนดีเยี่ยมและมีประสบการณ์อัน น่าประทับใจ นักเรียนที่มีคุณสมบัติเหล่านี้จะได้รับการต้อนรับอย่างดีในการสมัครและ สามารถเลือกเรียนสาขาใดก็ได้ที่ต้องการ ทั้งในสถาบันเอกชนและรัฐบาล สามารถเข้าไปเว็บไซต์ mohe.gov เพื่ออ่านข้อมูลเพิ่มเติม ปิดรับสมัครวันที่ 30 เมษายน ของทุกปี 
ทุน Nippon Foundation Fellowships for Asian Public Intellectuals นี้ ถูกออกแบบขึ้นมาเพื่อกระตุ้นการรวมตัวของความรู้ในเอเชีย โดยมีจุดประสงค์เพื่อสนับสนุนการเรียนรู้ร่วมกันระหว่างภูมิภาคเอเชียแปซิ ฟิค และเพื่อสร้างการเติบโตของความเป็นเอเชีย ทุน API ปิดรับสมัคร 31 สิงหาคม ของทุกปี
แอลจี จี ซีรีส์
แอลจี จี ซีรีส์ () เป็นตระกูลของสมาร์ทโฟนระดับเรือธง (flagship) ที่ใช้ระบบปฏิบัติการแอนดรอยด์ โดยแตกออกมาจากตระกูล ออปติมัส ผลิตโดยแอลจี
วอลเลย์บอลหญิงเอวีซีคัพ 2014
วอลเลย์บอลหญิงเอวีซีคัพ 2014 () ถูกจัดขึ้นที่ ศูนย์กีฬานานาชาติมหาวิทยาลัยเซินเจิ้น, เซินเจิ้น, ประเทศจีน ระหว่างวันที่ 6 ถึง 12 กันยายน 2557
การแบ่งกลุ่มขึ้นกับอันดับจากวอลเลย์บอลหญิงชิงแชมป์เอเชีย 2013
แอลจี ออปติมัส
แอลจี ออปติมัส () คือตระกูลของสมาร์ทโฟนที่ใช้ระบบปฏิบัติการแอนดรอยด์ และวินโดวส์โฟน ผลิตโดยแอลจี
แซรอสดวงอาทิตย์ที่ 114
แซรอสชุดที่ 114 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 72 ครั้ง ซึ่งชุดแซรอสที่ 114 ประกอบไปด้วยสุริยุปราคาบางส่วน 18 ครั้ง สุริยุปราคาวงแหวน 13 ครั้ง สุริยุปราคาผสม 16 ครั้ง สุริยุปราคาเต็มดวง 17 ครั้ง และสุริยุปราคาบางส่วน 8 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 651 - ค.ศ. 1931 กินเวลาทั้งสิ้น 1,280 ปี
เทศบาลตำบลตลาดแค
เทศบาลตำบลตลาดแค เป็นเทศบาลแห่งหนึ่งใน อำเภอโนนสูง จังหวัดนครราชสีมาเทศบาลตำบลตลาดแค ตั้งอยู่ห่างจากตัวจังหวัดนครราชสีมาไปทางทิศตะวันออกเฉียงเหนือ ประมาณ 49.5 กิโลเมตร เทศบาลตำบลตลาดแค แบ่งเขตการปกครองออกเป็น 6 หมู่บ้าน 10 ชุมชน ดังนี้
จำนวนประชากร ณ 30 กันยายน พ.ศ. 2554
จำนวนทั้งสิ้น 3,608 คน แยกเป็นชาย 1,738 คน หญิง 1,870 คน
เทศบาลตำบลมะค่า
เทศบาลตำบลมะค่า เป็นเทศบาลแห่งหนึ่งใน อำเภอโนนสูง จังหวัดนครราชสีมาเทศบาลตำบลมะค่า ตั้งอยู่ห่างจากกรุงเทพฯ ประมาณ 320 กิโลเมตร เทศบาลตำบลตลาดแค แบ่งเขตการปกครองออกเป็น 4 หมู่บ้าน 5 ชุมชน ดังนี้จำนวนประชากร ณ พฤษภาคม พ.ศ. 2550
จำนวนทั้งสิ้น 1,974 คน แยกเป็นชาย 936 คน หญิง 1,038 คน
เทศบาลตำบลโชคชัย
เทศบาลตำบลโชคชัย เป็นเทศบาลแห่งหนึ่งใน อำเภอโชคชัย จังหวัดนครราชสีมาเทศบาลตำบลโชคชัย ตั้งอยู่ห่างจากตัวจังหวัดนครราชสีมาไปทางทิศใต้ ประมาณ 30 กิโลเมตรเทศบาลตำบลตลาดแค แบ่งเขตการปกครองออกเป็น 2 ตำบล 14 ชุมชน ดังนี้
จำนวนประชากร ณ มกราคม พ.ศ. 2557 จำนวนทั้งสิ้น 12,562 คน
รถรางในเวียนนา
รถรางเวียนนา () เป็นระบบขนส่งมวลชนประเภทรถรางในกรุงเวียนนา ประเทศออสเตรีย โดยเริ่มใช้งานตั้งแต่ ค.ศ 1865 เป็นหนึ่งในระบบรถรางที่ใหญ่ที่สุดในโลก โดยมีระยะทาง จำนวน 1,031 สถานี
รถรางวิ่งบนรางมาตรฐาน (1435มม) รับกระแสไฟฟ้าตรง 600 โวลต์ ปัจจุบันดำเนินการโดย Wiener Linien สถิติปี ค.ศ. 2009 มีผู้โดยสาร 1729 ล้านคนต่อปี สถิติ ค.ศ. 2014 มีรถรางรวมทั้งสิ้น 404 คัน
ระแนง
ระแนงเป็นวัสดุที่นิยมใช้ในการตกแต่งจะมีลักษณะเป็นแท่งยาว อาจจะเป็นรูปร่างกลมยาว หรือเป็นเหลี่ยมยาวก็ได้ เรามักพบเห็นระแนงตามบ้านเรือน เช่น ระแนงหลังคา ,ระแนงกันแดด และรั้วระแนง
ระแนง ที่พบเห็นในปัจจุบันจะทำขึ้นจากวัสดุ 
ระแนงที่ทำจากไม้จะเรียกว่า ไม้ระแนง หรือระแนงไม้ ไม้ที่นิยมนำมาใช้ทำระแนงส่วนใหญ่จะเป็นไม้เนื้อแข็ง เช่นไม้เต็ง ,ไม้แดง ระแนงไม้มักจะใช้ในการตกแต่งพื้นที่ส่วนหลังคา ,แผงระแนงกันแดด
วัสดุโลหะที่นำมาใช้ทำระแนงที่เราพบเห็นได้แก่ เหล็ก ,อลูมิเนียม และสแตนเลส โดยส่วนใหญ่วัสดุโลหะที่นำมาใช้ทำระแนงมักจะใช้กับพื้นที่ส่วน ระแนงทางเดินส่วนราวกันตก ระแนงกันแดดบริเวณหน้าต่าง หรือบริเวณหลังคาโรงรถ
วัสดุสังเคราะห์ที่นิยมนำมาใช้ทำระแนงได้แก่
ไฟเบอร์ซีเมนต์ คือวัสดุที่มีส่วนผสมปูนซีเมนต์ปอร์ตแลนด์ ,ทรายละเอียด ,น้า และเซลลูโลส ระแนงไฟเบอร์ซีเมนต์มักจะใช้ในการตกแต่งเป็น รั้วระแนง ,ระแนงกันสาด ,ฝ้าระแนง และระแนงกันแดด
วัตถุดิบหลัก คือ พลาสติก HDPE, LDPE, PVC, PP, ABS, PS, และPLA และเยื่อไม้ ระแนงพลาสวูดมักจะใช้ในการตกแต่งทำเป็นฉากระแนง ,ฝ้า หรือตกแต่งผนังบ้าน
ไวนิล คือ พลาสติกพิเศษชนิดหนึ่ง โดยมีส่วนผสมของ uPVC (unplastizide Poly Vinyl Choride) ง และสารเพิ่มประสิทธิภาพหลายชนิด อาทิเช่น สารเพิ่มความทนทานต่อสภาวะอากาศ (Complex Stabilizer), สารเพิ่มความทนทานต่อแรงกระแทก (Impact Modifer), สารเพิ่มความทนทานต่อแสงแดด หรือ รังสี (UV Stabilizer)
สถานีรถไฟเวียนนาตะวันตก
สถานีรถไฟเวียนนาตะวันตก เป็นสถานีรถไฟหลักที่มีความสำคัญในกรุงเวียนนา ประเทศออสเตรีย เนื่องจากเป็นจุดเชื่อมต่อรถไฟไปยังเมืองต่าง ๆ เช่น ซาลซ์บูร์ก มิวนิก แฟรงก์เฟิร์ต ซูริก บูดาเปสต์ บูคาเรสต์ และเบลเกรด นอกจากนี้ สถานีรถไฟนี้ยังเชื่อมต่อกับ รถไฟเร็วเขตเมืองเวียนนา สาย และรถไฟใต้ดินเวียนนา สาย และสาย รถราง 6 สาย และรถโดยสารประจำทาง
สถานีรถไฟซาลซ์บูร์ก
สถานีรถไฟซาลซ์บูร์ก เป็นสถานีรถไฟแห่งหลักในเมืองซาลซ์บูร์ก รัฐซาลซ์บูร์ก ประเทศออสเตรีย เป็นสถานที่สำคัญเนื่องจากเป็นทางผ่านของรถไฟออสเตรียที่จะเข้าไปยังประเทศเยอรมนี ที่เมืองมิวนิก
สถานีรถไฟลินซ์
สถานีรถไฟลินซ์ เป็นสถานีรถไฟที่ใหญ่ที่สุดในลินซ์ และอันดับที่ 3 ในประเทศออสเตรีย เปิดใช้งานใน ค.ศ. 1858 เป็นศูนย์รวมการคมนาคมในเมืองลินซ์ ดำเนินการโดย การรถไฟสหพันธรัฐออสเตรีย (ÖBB) ผู้โดยสาร 30,000 คนต่อวัน
เบญทราย หุ่นน้อย
เบญทราย หุ่นน้อย หรือ เบญทราย กียปัจจ์ ชื่อเล่น ทราย เกิดเมื่อวันอังคารที่ 30 กรกฎาคม พ.ศ. 2517 เป็นนักร้องหญิงนักแสดงและพิธีกรชาวไทย จบการศึกษาระดับอนุบาลและระดับประถมศึกษาที่ "โรงเรียนวิเศษศึกษา" ระดับมัธยมศึกษาที่ "วิทยาลัยนาฏศิลป์กรมศิลปากร" ระดับปริญญาตรี คณะสังคมศาสตร์และมนุษยศาสตร์ มหาวิทยาลัยมหิดล แต่ไม่จบการศึกษา เข้าสู่วงการด้วยการเข้าประกวด เดอะบอย โมเดล คอนเทสท์ ของ นิตยสารวัยรุ่น เดอะบอย และเป็นพี่สาวของนักแสดงชื่อดัง โอ๋ เพชรดา เทียมเพ็ชร ปัจจุบันเป็นพิธีกรรายการ "ชุมทางเสียงทอง" ทางช่อง 7 สี และอดีตผู้ช่วยเลขานุการผู้ว่าราชการกรุงเทพมหานคร (ม.ร.ว.สุขุมพันธุ์ บริพัตร)
ด้านชีวิตส่วนตัว สมรสกับ นายรังสรรค์ กียปัจจ์ เมื่อวันที่ 16 มีนาคม พ.ศ. 2546 ณ โรงแรมแชงกรี-ลา ปัจจุบันมีบุตรด้วยกัน 2 คน คือ น้องต้นน้ำและน้องต้นไม้
รถรางในลินซ์
รถรางในลินซ์ () เป็นระบบขนส่งมวลชนประเภทรถราง ในเมืองลินซ์ รัฐอัปเปอร์ออสเตรีย ประเทศออสเตรีย รางที่ใช้มีขนาด ประกอบด้วย 4 เส้นทาง ได้แก่ สายสีน้ำเงิน สายสีม่วง สายสีส้ม ละสายสีเขียว (Pöstlingbergbahn) นอกจากรถราง ยังมีรถโดยสารไฟฟ้าให้บริการด้วย
พระพรหมมุนี (สุชิน อคฺคชิโน)
พระพรหมมุนี นามเดิม สุชิน มงคลแถลง ฉายา อคฺคชิโน วิทยฐานะ ประโยค 1-2, ปัจจุบันดำรงตำแหน่งกรรมการในคณะกรรมการสภาการศึกษากรรมการมหาเถรสมาคม เจ้าคณะภาค 14-15 (ธรรมยุต) รักษาการเจ้าคณะภาค 4-5-6-7 (ธรรมยุต) แม่กองธรรมสนามหลวง รองแม่กองงานพระธรรมทูต หัวหน้าพระธรรมทูตสายที่ 7 ผู้ช่วยเจ้าอาวาสวัดราชบพิธสถิตมหาสีมารามราชวรวิหาร และเลขานุการสมเด็จพระสังฆราช
พระพรหมมุนี มีนามเดิมว่า สุชิน มงคลแถลง เกิดเมื่อวันอาทิตย์ที่ 22 มกราคม พ.ศ. 2492 ณ ตำบลปลายกลัด อำเภอบางซ้าย จังหวัดพระนครศรีอยุธยา
พระพรหมมุนี บรรพชาเป็นสามเณรเมื่อวันจันทร์ที่ 20 พฤศจิกายน พ.ศ. 2505 โดยมีพระอุบาลีคุณูปมาจารย์ (วาสน์ วาสโน) เป็นพระอุปัชฌาย์ และอุปสมบทเป็นพระภิกษุ ณ พระอุโบสถ วัดราชบพิธสถิตมหาสีมารามราชวรวิหาร เมื่อวันอาทิตย์ที่ 22 กุมภาพันธ์ พ.ศ. 2513 โดยมีสมเด็จพระพุทธโฆษาจารย์ (วาสน์ วาสโน) เป็นพระอุปัชฌาย์ พระสิริวัฒนเมธี (ทองคำ กมพุวณโณ) และพระราชภัทราจาร (เปล่ง กุวโม) เป็นพระกรรมวาจาจารย์ พระครูวิจิตรธรรมคุณ (เจียร เขมาจาโร) เป็นพระอนุสาวนาจารย์ ได้ฉายาว่า "อคฺคชิโน"
แคนไดซ์ แอกโคลา
แคนดิซ เรเน แอคโคลา (Candice Rene Accola) เกิดเมื่อวันที่ 13 พฤษภาคม พศ.2530 (May 13, 1987) ที่เมืองฮุสทัน (Houston) รัฐแท็กซัส (Texas)
แคนไดซ์สามารถพูดภาษา อังกฤษ สวิซ ฝรั่งเศษและนอร์เวย์ เธอโตมาในเมืองเอดจ์วู้ด (Edgewood) รัฐ ฟลอริด้า (Florida)การศึกษา Lake Highland Preparatory School อาชีพ นักแสดง นักร้องและนักแต่งเพลง คู่หมั้น Joe King แคนไดซ์มีน้องชายหนึ่งคนชื่อ ครี โทมัส แอคโคลา ( Kree Thomas Accola ) แคนไดซ์เป็นนักแสดงชาวอเมริกันบทบาทที่รู้จักกันดีที่สุดสำหรับเธอคือ แคโรไลน์ ฟอร์บ ในซีรีย์เรื่อง The Vampire Diaries ทางช่อง The CW
เมื่อวันที่ 29 พฤษภาคม 2013 แคนไดซ์ หมั้นกับนักดนตรีชื่อ โจ คิงส์ ( Joe King ) แคนไดซ์ เป็นหนึ่งในผู้สนับสนุนของโครงการที่มีจุดมุ่งหมายเพื่อป้องกันการฆ่าตัวตายในหมู่วัยรุ่นและยังสนับสนุนด้านสิทธิเกย์อีกด้วย
การรถไฟฮังการี
การรถไฟฮังการี () เป็นบริษัทที่ดำเนินกิจการรถไฟในประเทศฮังการี แบ่งออกเป็นหลายแผนก ได้แก่ "MÁV START Zrt.", "MÁV-Gépészet Zrt.", "MÁV-Trakció Zrt." และ "MÁV Cargo Zrt"
ชีส์น็อตยู
ซีส์น็อตยู () เป็นเพลงที่บันทึกเสียงโดย เอลวิส เพรสลีย์ ในปี ค.ศ. 1962 และจัดจำหน่ายโดย Gladys Music, เอลวิสเพรสลีย์ พับบลิชิ่ง คอมพานี ติดชาร์ตอันดับที่ 5 ของ Hot 100 และอันดับที่ 13 ของชาร์ต R&B แต่งโดย Jerry Leiber, Mike Stoller และDoc Pomus
รถไฟใต้ดินบูดาเปสต์ สาย 1
รถไฟใต้ดินบูดาเปสต์ สาย 1 ถือว่าเป็นเส้นทางรถไฟฟ้าที่เก่าแก่ที่สุดในกรุงบูดาเปสต์ ประเทศฮังการี สาย 1 มีชื่อเรียกว่า "ดิอันเดอร์กราวนด์" (""a földalatti"") ขณะที่สาย 2-4 จะถูกเรียกว่า "เมโทร"
รถไฟใต้ดินบูดาเปสต์ สาย 1 ถือว่าเป็นเส้นทางรถไฟใต้ดินที่เก่าแก่ที่สุดเป็นอันดับ 2 ของโลก สร้างหลังจาก รถไฟใต้ดินลอนดอน สายเมโทรโพลิตัน และเป็นแห่งแรกในยุโรปตะวันออก ทำการก่อสร้างตั้งแต่ ค.ศ. 1894-1896 และใน ค.ศ. 2002 ยูเนสโกได้ลงทะเบียนเป็นมรดกโลก
รถไฟใต้ดินบูดาเปสต์ สาย 2
รถไฟใต้ดินบูดาเปสต์ สาย 2 (สายตะวันออก-ตะวันตก, สายสีแดง) เป็นเส้นทางรถไฟฟ้าสายที่ 2 ในกรุงบูดาเปสต์ วิ่งระหว่างสถานี Déli pályaudvar (ตะวันตก) และสถานี Örs vezér tere (ตะวันออก) ผู้โดยสารรายวัน 451,627 คน เป็นสายเดียวที่ลอดใต้แม่น้ำดานูบ และให้บริการในเขตบูดา เชื่อมต่อกับสาย 1 และ 3 ที่สถานี"Deák Ferenc Square" และจะเชื่อมต่อกับสาย 4 (ในอนาคต) ที่สถานี "Keleti Pályaudvar"
กองทัพชิลี
กองทัพชิลี () อยู่ภายใต้การควบคุมโดยพลเรือน ประธานาธิบดีใช้อำนาจผ่านรัฐมนตรีว่าการกระทรวงกลาโหม บุคคลสามารถเลื่อนการเกณฑ์ทหารได้ด้วยเหตุผลทางการศึกษาหรือศาสนา
รถไฟใต้ดินบูดาเปสต์ สาย 3
รถไฟใต้ดินบูดาเปสต์ สาย 3 (สายเหนือ-ใต้, สายสีน้ำเงิน) เป็นรถไฟฟ้าสายที่ยาวที่สุดในกรุงบูดาเปสต์ ประเทศฮังการี เชื่อมต่อระหว่างสถานี Újpest (เหนือ) และสถานี Kőbánya-Kispest (ใต้) มีจำนวนผู้โดยสาร 626,179 คนต่อวัน
สาย 3 เริ่มต้นการก่อสร้างในปี ค.ศ. 1970 และเปิดให้บริการส่วนแรกในปี ค.ศ. 1976 (6 สถานี) เปิดส่วนต่อขยายในปี ค.ศ. 1980 (5 สถานี), 1981, 1984, 1990 (9 สถานี) ปัจจุบันสาย 3 มีจำนวน 20 สถานี ระยะทาง 17 กิโลเมตร ยาวที่สุดในกรุงบูดาเปสต์
ชิน ยุน-โจ
ชิน ยุนโจ (Korean:신윤조 ; เกิด 14 ธันวาคม 2535 ) เป็นนักร้อง นักแสดง นักแร็ปชาวเกาหลีใต้ รู้จักในสถานะสมาชิกวง Hello Venus , UNI.T
ชิน ยุนโจ (신윤조) เกิดวันที่ 14 ธันวาคม 2535 นับถือศาสนาคริสต์ เกิดที่ โซล ประเทศเกาหลีใต้ เธอเป็นสมาชิกวงเฮลโลวีนัส ยุนโจเข้าร่วมโรงเรียนมัธยมปลายศิลปะโซลซึ่งเป็นเมืองหลวงของประเทศเกาหลีใต้ เธอมีความคล้ายคลึงกับเจสสิก้า และ แทยอน สมาชิกวงวงโซนยอชินแด 
และมีความสามารถของเธอ คือ โอเปร่า (ฝึกมาตั้งแต่ ป.6) แต่งเนื้อเพลง วิชาเอกของเธอคือ ดนตรีและการขับร้อง โดยเฉพาะการร้องเพลงคาสสิค เธอเป็นนักร้อง soprano การเลือกตั้งในวันที่ 19 ธันวา เป็นการเลือกตั้งครั้งแรกของ ยุนโจ และ อารา เพราะพึ่งบรรลุนิติภาวะ
ในปี พ.ศ. 2554 เข้าสู่สังกัดจากการออดิชั่นร่วมกับยูอารา และ คิมฮเยริม(ราอิม) เพื่อที่จะเป็นสมาชิกวงอาฟเตอร์สกูล แต่สุดท้าย ทางต้นสังกัดก็คัดอียองเป็นสมาชิกวงอาฟเตอร์สกูล จนถึงปัจจุบันนี้
ในวันที่ 3 กันยายน พ.ศ. 2556 ยุนโจและเพื่อนสมาชิกในวง เข้าร่วมกีฬาสีไอดอล อยู่ทีม D ร่วมกับ วงเอพิ้งค์ ซีเครต NU'EST B.A.P และอื่นๆเธอเกิดในโซล ประเทศเกาหลีใต้ 
เธอเปิดตัววง Hello Venus ในปี 2555 กับซิงเกิล Venus แต่เธอมีอาการเจ็บขาทำให้เธอคัมแบ็กไม่ได้ทำให้ทางต้นสังกัดจึงตัดสินใจให้เธอปรากฏในเอ็มวีเพียงไม่กี่ฉาก,
ในวันที่ 9 พฤษภาคม พ.ศ. 2555 ยุนโจเดบิวต์สมาชิกวงเฮลโลวีนัส เมื่อปี พ.ศ. 2554 เธอได้ร้องเพลง Dream ซึ่งร้องร่วมกับ After school ซึ่งเป็น featured ในอัลบั้ม Virgin
เปิดตัวพร้อมกับมินิอัลบั้ม Venus พร้อมด้วย 4 ซิงเกิลแรก ได้แก่ Hello, Venus, Excitement, Love Appeal โปรดิวซ์ โดย โช ยองซู และคิม แทฮยอน
แต่หลังจากนั้นไม่นาน ยุนโจ ก็ได้รับบาดเจ็บที่ข้อเท้า ทำให้ไม่อาจขึ้นแสดงสดได้ ทางต้นสังกัดจึงให้อีก 5 คนที่เหลือแสดง รวมถึงการเล่นมิวสิควีดีโอด้วย ที่ยุนโจก็ปรากฏตัวเพียงไม่กี่ฉาก
ในวันที่ 19 พฤศจิกายน ทางต้นสังกัดกล่าวว่าเฮลโลวีนัสคัมแบ็กกลางเดือนธันวาคม ยุนโจร่วมคัมแบ็กพร้อมสมาชิกที่เหลือ รวมเป็น 6 คน
ต่อมาในปลายปี พ.ศ. 2555 ก็เปิดตัวมินิอัลบั้มชุดที่ 2 What Are You Doing Today
ในวันที่ 30 มกราคม พ.ศ. 2556 เฮลโลวีนัสก็ได้โปรโมทเพลง Romantic Love ซึ่งเป็นเพลงในมินิอัลบั้ม What Are You Doing Today
ในวันที่ 17 เมษายน พ.ศ. 2556 ทางต้นสังกัดได้ปล่อยภาพถ่ายทีเซอร์คัมแบ็กของพวกเธอ โดยใช้ที่เพลงว่า Would You Stay For Tea? (차 마실래?)
ในฐานะสมาชิกแต่ละคนถูกจับคู่กับสมาชิกอีกคนหนึ่งสวมเสื้อผ้าเดียวกันในขณะที่การส่งเสริมการขายมินิที่จะทำให้มันดูเหมือนว่าพวกเขาเป็นฝาแฝด
สำหรับการคัมแบ็กในครั้งนี้ของยุนโจ พร้อมปล่อยสีผมใหม่ของเธอ เพื่อสีสันสดใสและความนิยมในการแต่งตัวมากขึ้น
หลังจากที่ปล่อยภาพทีเซอร์ฝาแฝดไปเมื่อสัปดาห์ที่ผ่านมา คราวนี้สาวๆ กลายเป็นเทพธิดาในฤดูใบไม้ผลิที่น่ารักและงดงามสำหรับภาพถ่ายใหม่ล่าสุดของพวกเธอ ภายใต้แสงแดดอันอบอุ่น ที่ให้ความรู้สึกสบายๆและผ่อนคลาย แสดงถึงกลิ่นอายแห่งความหวานของพวกเธอ ปล่อยให้แฟนๆ คิดว่านี่จะเป็นคอนเซ็ปสำหรับการแสดงบนเวทีของพวกเธอ
ต่อมาได้เปิดตัวมินิอัลบั้มชุดที่ 3 Do You Want Some Tea? ในวันที่ 2 พฤษภาคม ค.ศ. 2013 ด้วยมิวสิควีดีโอสีสันสดใส
ในวันที่ 3 กันยายน 2556 สมาชิกและยุนโจก็ได้เข้าร่วมกีฬาสีไอดอล และทำการอัดเทป
การควบคุมโดยพลเรือน
การควบคุมโดยพลเรือน หรือการควบคุมทหารโดยพลเรือน เป็นลัทธิในทางทหารและรัฐศาสตร์ซึ่งให้ความรับผิดชอบสูงสุดในด้านการตัดสินใจทางยุทธศาสตร์ของประเทศอยู่ในมือของผู้นำทางการเมืองที่เป็นพลเรือน มิใช่นายทหารอาชีพ
การควบคุมโดยพลเรือนมักถูกมองว่าเป็นลักษณะที่ต้องมีของเสรีประชาธิปไตย ที่มีเสถียรภาพ คำว่า "การควบคุมโดยพลเรือน" ในการวิเคราะห์เชิงวิชาการมักเกิดในบริบทของประชาธิปไตยซึ่งปกครองโดยข้าราชการที่มาจากการเลือกตั้ง แม้การที่ทหารอยู่ภายใต้การบังคับการควบคุมทางการเมืองจะมิใช่เอกลักษณ์เฉพาะในสังคมเสรีประชาธิปไตยเท่านั้น ตัวอย่างหนึ่ง คือ สาธารณรัฐประชาชนจีน เหมา เจ๋อตงกล่าวว่า "หลักของเรา คือ พรรคเป็นผู้สั่งปืน และจักต้องไม่ยอมให้ปืนเป็นผู้สั่งพรรค" ซึ่งสะท้อนความสำคัญสูงสุดของพรรคคอมมิวนิสต์จีน (ตลอดจนพรรคคอมมิวนิสต์ทั้งหมดโดยรวม) ในฐานะผู้ตัดสินใจตามระบบศูนย์รวมอำนาจปกครองประชาธิปไตยในทฤษฎีลัทธิมากซ์-เลนินและลัทธิเหมา